Саида Зуннунова. Йўл бошида (ҳикоя) | www.ziyouz.uz\nБош саҳифа Ўзбек насри онлайн антологиясиСаида Зуннунова (1926-1977)Саида Зуннунова. Йўл бошида (ҳикоя)\nСаида Зуннунова. Йўл бошида (ҳикоя)\nБу уйда уч кундан бери чироқ ўчмайди. Уч кундан бери кулги ҳам эшитилмайди. Ҳатто қўни-қўшниларникидан ҳам қаттиқроқ овоз чиқмайди. Улар ҳам бу оиладаги мусибатдан ташвиш ва андишадалар.\nЙиғлайвериб Санталатнинг кўзида ёш қолмади. Қовоқлари шишиб, юзи бир бурда бўлиб қолди. Усмонали эркак киши бўлгани учунми, ўзини анча оғир тутар-ди. Милицияга дам-бадам телефон қилар, гоҳи ўзи бориб келар, яна кечаси билан мижжа қоқмай телефон олдида ўтириб чиқарди. Ўн тўрт яшар ўғиллари йўқолиб ўтирса, осонми дейсиз.\nКичкина қизчалари қўғирчоғини қучоқлаганича бувисининг пинжида ухлаб ётар, уни ювиб-тараб каравотига олиб қўйиш ҳам Санталатнинг ё кўнглига сиғмас, ёки эсига келмасди. Айвон панжарасига тирсакларини тираганича телефон ёнида Усмонали ўтирарди. Буралмаганидан соатлар ҳам тўхтаб ётар, қайси маҳал бўлганини ҳам билишмасди. Фақат сурмаранг осмонда юлдузлар жуда тиниқ порлар, кузнинг муздек, жунжиктирувчи шамоли эсарди.\nСанталат гоҳ уйга кирар, гоҳ ҳовлига чиқар, савол ва хавотир тўла кўзлари билан эрига қараб қўяр, йиғлаб юбормаслик учун лабларини тишлаганича яна секин уйга кириб кетарди.\nПианино очиқ турибди. Ўғли йўқолган куни эрталаб музика муаллими келган, машғулот ўтказган эди. Ҳатто, нота китоби ҳам очиқ турар, пианино устида ёғочдан йўнилган, қайиққа ўхшаш бир шакл ҳам ётарди. Санталат уни аста қўлига олди. Қимматбаҳо бир буюмдек авайлаб ушлади. Кейин кўнглидаги ишонч, умид бирданига ғойиб бўлдию, даҳшатли хаёллар ёпирилиб кела бошлади. Юзини чангаллаб, пианино клавишларига бошини қўйди. Унинг йиғисига қўшилиб бир неча хил овоз бирданига даранглаб кетди. Усмонали югуриб кирди. Нима дейишини билмай туриб қолди.\n— Сабр қилиб турайлик. Излашяпти-ку, ахир. Топилиб қолади. Мана мени айтди дерсиз. — Усмонали хотинининг елкасига қўлини қўйди. Тўзғиб, ёзилиб кетган сочларини текислаган бўлди. Санталат чангаллаб турган қайиқ сифат ёғочга кўзи тушди-ю, кўнгли бузилди. Унинг назарида бу ёғоч ўғлининг чала қолган иши, етолмаган орзу-армонидек туюлиб кетди. Кўп нарсалар эсига тушди. Лекин ҳозир хотинига таъна қиладиган пайт эмас эди. Бунинг устига ўзи қам бепарволик қилганини энди айниқса яхши сезиб турибди.\nФарҳод гўдаклигидан темир-терсакка ўч бўлди. Кўчада ётган мих, темир-терсакларни йиғиб келаверарди. Баъзида бу буюмлар Санталатнинг жонига тегиб, ҳаммасини улоқтирарди. Дадаси олиб келган кичкина ве-осипед бир ойга ҳам чидамади, ҳамма винтларини бураб чиқарди. Охири онаси уни ҳам чердакка чиқариб қўйди. Мактабга борганда ҳам Фарҳоднинг бу феъли қолмади. Ишдан чарчаб келган Санталат ўғлининг дарсини суриштирар, вазифаларини текширар, Фарҳоднинг ҳаёли бўлса аллақаёқларда, олдида очиқ турган китоб қолиб, бир четда уюлиб ётган ҳар хил ёғоч, тахта, қайчи, қоғозларга тикилиб онасининг гапини эшитмасди ҳам. Сабри тугаган Санталат бақириб чақириб уларни яна улоқтирарди.\nФарҳод тўртинчи синфга ўтгунча Санталат ҳам у билан синфма-синф ўқиб чиққандек бўлди. Ишдан келди дегунча, қайнонаси шикоят бошларди:\n— Дарсини қилгани йўқ. Овқат ҳам емади. Анави Комил билан кечгача ўтинхонадан чиқмайди. Афтини қаранг, иштонини мих илибди. Вой, вой, афтинг қурмасин, болам.\nБу гаплардан кейин Санталатнинг ўғли билан тинч, хотиржам гаплашишга асаби етмасди.\nУсмонали ўғлининг тинимсиз, бесаранжомлигини ўғил боланинг одатий иши деб, жуда ҳам парво қилавермасди. Фақат бир марта ота-оналар мажлисига бориб келгач, ўғлини ёнига ўтказиб гаплашмоқчи бўлди.\n— Нега яхши ўқимайсан? Ота-оналарнинг ичида уятга қўйдинг-ку! Дарсга қулоқ солмас эмишсан?\n— Бўлмаса, нега билмайсан дарсларни?\n— Нимаси қизиқмас?\n— Географиядан бошқаси қизиқмас.\n— География қизиқми?\n— Баъзида қизиқ. Денгизларни гапириб берганда. Денгизда қароқчи бўладими?\nТажанг бўлиб турган Усмонали кулгидан ўзини зўрға тийди.\n— Папканг қани?\nТартибсиз жойлашган китоб-дафтарлар ичида қайчи, рангли қоғозлар. Мих, ҳар хил винтлар, кемаларнинг қинғир-қийшиқ сурати солинган альбом ҳам бор эди.\n— Шу ҳам ўқувчининг папкаси бўлдими?! Фарҳод индамади. Дазмол босаётган Санталат гапга аралашди.\n— Ҳаммаси бекорчиликдан. Муаллим топиб келдим. Бекор юргунча музика ўргансин. Уйда тайёр пианино бўлгандан кейин.\n— Жим ўтир! Керак-керакмаслигини сен эмас, биз биламиз.\nАна шундан кейин сочига оқ оралаган, ўрта ёш аёл — музика муаллими уларникига ҳафтада икки марта келадиган бўлди. Аёл паст овозда гапирар, оҳангида буйруқ ҳам, илтимос ҳам бўлардики, Фарҳод гап қайтаролмас, лекин ночор, бўйнидан боғлагандек ўтирганлиги шундоққина билиниб турарди. Икки йил шу аҳволда ўтди. Унча-мунча куйларни чаладиган ҳам бўлди, лекин онаси бошида қараб турмаса ҳеч қачон ўзича пианино ёнига келмас эди.\nКечки пайт ота-онаси ишдан қайтиши билан бувиси яна шикоят бошларди:\n— Музикасини биттаям чалмади. Жаврай-жаврай жағим узилди.\nФарҳод бунақа вақтда бувисига зимдан хўмрайиб қараб қўярди. У бир марта аллақаёқдаги тўгаракка қатнайман, деганида ҳам Санталат унамади:\n— Кўча тўла машина. Сени ўйлаб ишда ҳам тинч ўтиролмайми энди, — деди.\nФарҳод кейинги кунларда жуда камгап, оғир бўлиб қолганди. Ўқиши ўртача бўлса ҳам ўзи қуйилиб қолгандай кўринарди. Усмонали ана шуларни ўйларди. Энди унинг назарида ўғил ўсмирлик даврининг орзу-хаёлларига бу уйдан ҳамдам тополмаганлигидан безиб кетгандек эди. Соғмикин? Зора бирон жойда юрган бўлса. У ҳамон жим турган телефон трубкасини кўтарди. Қулоғига узун гудок эшитилди. Яна қўйиб қўйди. Ҳали вақтли. Тонг отсин. Кечаси бунча узун бўлмаса-я. У осмонга қаради. Юлдузлар яна ҳам тиниқлашиб, йириклашиб қолгандай. Ҳовлида хазонлар шитирлайди. Атроф жимжит. Ҳали замон шовқинга тўладиган шаҳар устидаги бу осудалик, бу жимжитлик ҳам Усмоналининг юрагини бадтар эзарди. Изламаган ери қолмади. Сувлар, касалхоналар, ҳатто ўликхоналаргача борди. Ўртоқларининг ҳаммасидан сўраб чиқди. Ҳеч ким кўрмаган, ҳеч ким ҳеч нарса билмайди. Унинг кўнглига чироқ ёқиб турган фақат битта нарса бор. Нон идишдан тўртта нон олиб кетган. Тўрттами, учтами, ишқилиб, нон олиб кетган.\nТонг ёриша бошлаганида телефон жиринглади. Санталат ҳам уйдан югуриб чиқди. Усмоналининг акаси экан телефон қилган. Бирон хушхабар борми, деб сўраётган эди. Кейин туни билан очиқ қолган дарвоза ғийқиллади-ю, кўйлакчан, совуқдан қунишганича Фарҳоднинг тенгдош ўртоғи Камол кириб келди. Бу бола ҳам уч кундан бери Санталат, Усмонали билан тенг ташвиш тортяпти. Ҳиндча эшитмаса туролмайдиган, кечгача магнитофон қўйиб қўшниларнинг жиғига тегадиган бу қўшиқ шайдоси уч кундан бери мотамсаро эди. Қўлларини қўлтиғига тиққанича, елкаларини қисиб айвон олдига келди. Кўзларини пирпиратиб мунгли назар билан Усмоналига қаради.\n— Кел, ўғлим, чиқ бу ёққа. Камол айвон устунига суянди.\n— Ҳалиги сурати ўзига ўхшармиди, — деди ғулдираб.\nУсмонали Фарҳоднинг тарқатилган сурати ҳақида гап бораётганлигини дарров тушунди.\n— Ҳа, ўхшайди.\n— Менда ҳам битта сурати бор эди. — Камол қўлтиғига қисиб турган кичкина фотосуратни узатди. Пионер галстуги таққан, костюмининг ёқаси бир оз қайрилиб қолган Фарҳод кулимсираб қараб турарди. Афтидан, бу суратни болалардан биронтаси олган эди. Санталат унга тикилиб қолди.\n— Қайлардасан, болагинам…\nКамол гоҳ Усмоналига, гоҳ Санталатга қараб қўяр, нима деб буларга тасалли беришни билмасди.\n— Бормайсизми? Хабар олиб турмасангиз, уларнинг ташвиши битта бизмасдирмиз.\n— Одамлар ишга келсин, — деди Усмонали.\n— Менга қара, — Санталат Камолнинг елкасидан қучоқлади. — Сенга ҳеч нарса демаганми? Бир ўйлаб кўр.\n— Аввал гаплашиб ўтирганларингда ҳам бирон нарса демаганми?\n— Йўқ. Бир марта, менинг ўрнимга пианинони сен ўргана қолсангчи, — деди. Жон деярдим, бизникида пианино йўқда, дедим. Матрос бўламан, дерди. Бир марта йўл-йўл майка истаб тополмаганмиз.\nСанталатнинг кўзига яна очиқ қолган пианино, унинг устидаги электр симларига тизилган қушларга ўхшаш нота белгилари келди. Хўрсиниб лабини тишлади.\nТонг отиши билан таниш-билишлар кўнғироқ қилиб сўрай бошлашди. Усмонали милицияга кетди. Санталат телефон ҳар жиринглаганида умид ва қўрқув билан трубкани кўтаради. Қайнонаси ҳавотирлик билан унга қараб турарди, кейин нималарнидир ғудраб ўз йўлига кетарди.\nУсмонали бўшашиб қайтиб келди. У хотинининг юзига қарашга ҳам дош беролмай, қолди. Ҳеч кимдан садо чиқмасди. Яна телефон жиринглади. Трубкани Усмонали олди.\n— А? Нима?… Хайрият-е… Омон эканми? Хайрият! Ҳозир бораман. Ҳозир!\nУ трубкани қўйди. Бирдан беҳол бўлиб ўзини стулга ташлади.\n— Тирик экан.\nУнинг ҳамма ёғидан тер сизиб чиқар, кўйлакларини бир зумдаёқ жиққа ҳўл қилган эди. У жуда беҳол бир ҳолатда эди.\nСанталатнинг баданига титроқ кирди. Чарчаганлиги бирданига билинди. Энди у хурсандлигидан йиғларди. Ҳали ҳам шу ерда ўралашиб юрган Камол қичқириб, кўчага югурди.\n— Урре! Топилди!!\nОрадан икки-уч соат ўтгач, Усмонали Фарҳодни етаклаб кириб келди. У озиб кетган, кийимлари кир, ғижим эди. Санталат уни бағрига босганича қўйиб юбор-мас, алланималар дер, кир юзларидан тинмай ўпарди.\n— Бўлди, бўлди, — деди Усмонали, — ювиниб олсин.\n— Қорнинг очми? Овқат ейсанми? Ҳозир, ҳозир, — Санталат уйда гир айланарди-ю, ҳеч нарса тополмасди.\n— Ҳозир овқат қилиб бераман. Палов қилиб берайми?\nЛекин Фарҳод олдига қўйилган узум билан нонни шунчалик бир иштаҳа, ташналик билан ердики, қараб туриб Санталатнинг кўзидан бадтар ёш қуйиларди. Бир зумда ҳовли кулгига тўлди. Ошхонада жиз-биз бошланди. Фарҳод ювингани кириб кетди. Ҳуши энди ўзига кела бошлаган Санталат эридан сўради:\n—Денгизни, матросларни излаб поездда кетаётган экан. Москва йўлидан ушлаб келишибди.\nКечқурунга бориб Камолларникидан ҳам ҳиндча ашула эшитилиб қолди.\n← Аввалги Аввалги Саида Зуннунова. Ўкинч (ҳикоя)\nКейинги → Кейинги: Саида Зуннунова. Қарз (ҳикоя)


Австралия ва Осиëнинг айрим мамлакатларида Ироқ урушига қарши намойишлар бўлиб ўтди.\nБугун Австралия ва Осиë қитъаларида Ироқ урушининг бир йиллиги муносабати билан минглаб кишилар норозилик намойиши ўтказдилар.\nТахминан 3 минг намойишчи Сиднейда тўпланган бўлса¸ бошқа минглаб одамлар Австралиянинг Мелбурн¸ Брисбэн ва Перт шаҳарларида кўча юришлари қилдилар.\nШунингдек¸ Сеулда 1500 нафар атрофида ëш талабалар тинч намойиш ўтказди. Токиода эса бир неча минг киши ҳуштак ва ноғора чалиб¸ Япониянинг Ироққа ҳарбий куч юборишига норозилик билдирдилар.


1. Яқинда Қуръони Карим ўзбек тилига таржима қилинди. Шуни ўқиб, араб тилида айтиш зарур оятларни айтиб, Қуръонни хатм қилса бўладими? Агар бўлмаса, сабабини айтсангиз, уни улуғ кишилар таржима қилган-ку?\n2. Қуръонни хатм қилганда, айтиш зарур бўлган оятларни айтиб, кейин китоб охиридаги тиловати Қуръон дуосини қўшиш керакми ёки йўқми?\n«Қуръонни хатм қилиш» дегани унинг арабча матнини аввалидан охиригача ўқиб тугатиш деганидир. Аммо Қуръони Каримнинг маъно таржимасини ёки тафсирини ўқиб чиқиш хатм ҳисобланмайди.\nҚуръони Карим Аллоҳ таолонинг каломидир. Унинг лафзию маъноси, ҳар бир калимаси, ҳар бир ҳарфи Аллоҳ таоло томонидандир. Шунинг учун бу илоҳий лафзларни ўқишнинг ўзи алоҳида бир ибодатдир. Аммо таржима, ҳар қанча тўлиқ бўлмасин, банда томонидан тузилган бўлади.\nҚуръони Каримнинг таржимасига келсак, уни ҳеч бир тилга мукаммал таржима қилиб бўлмайди. Чунки арабча матн илоҳий лафзлар бўлиб, мўъжизлик сифатига эга. Қолаверса, араб тилининг бойлиги, унинг имкониятлари бошқа тилларда топилмайди. Шунинг учун ҳам Аллоҳ таоло Ўзининг охирги китобига ушбу тилни ихтиёр қилган. Бу хусусиятлар ўзга тилларда йўқ. Ушбу ҳақиқатлардан келиб чиқиб, уламоларимиз: «Қуръоннинг маъноларини таржима қилиш мумкин, холос», дейишган ва бунинг зарурий нарса эканини таъкидлашган.\nИслом уммати ўзи ишонган тафсирчиларни ўзига хос услуб ила танлаб олган. Бу борада, хусусан, илоҳий иноятга мушарраф бўлиш алоҳида аҳамият касб этган. Мазкур танланган тафсирчилар ҳам Аллоҳ таолонинг китоби, Қуръони Каримнинг маъноларини мусулмонларга етказиш учун сидқидилдан хизмат қилиб келишган.\nШундай бўлса-да, Қуръони Карим маъноларининг таржимаси ва тафсири ҳеч қачон Қуръон ўрнига ўтмайди. Чунки таржима ва тафсирлар қанчалар улуғ инсонлар томонидан бажарилган бўлмасин, нечоғлик мукаммал бўлмасин, барибир, инсонга тегишли ҳисобланади. Шу боис, маълум оятларнинг арабча матнини ўқиб, қолганига таржима ё тафсирини ўқиш хатм бўлмайди.\n«Хатм охирида зурур бўлган оятлар» деганда, бизда урф бўлганидек, «Ихлос» сурасини уч марта такрорлаш ва Қуръонни тугатгач, «Фотиҳа» сурасини ва бошқа оятларни ўқишни назарда тутаётган бўлсангиз керак. Бу борада Қуръон илмларига доир китобларда айрим маълумотлар бор.\nҚуръонни хатм қилишда «Ихлос» сурасини уч марта такрорлаш ҳақида имом Муҳаммад ибн Жазарий ўзининг «Ан-нашр фил қироати ал-ъашр» китобида хулоса қилиб айтишича, бу иш жумҳур қорилар орасида маъруф бўлмаган. Фақатгина Қозий Ҳаравоний ўз устози Аъшодан ривоят қилган қироатида шу нарсани таълим берган. Аммо бу ҳам Аъшо томонидан эмас, балки айнан Қозий Ҳаравоний тарафидан жорий қилинганини уламолар таъкидлайдилар. Чунки Аъшонинг Ҳаравонийдан бошқа шогирдлари бу нарсани қилмаган. Бунда Расулуллоҳ (соллаллоҳу алайҳи васаллам)нинг: «Қул ҳуваллоҳу аҳад» Қуръоннинг учдан бирига тўғри келади», деган ҳадислари асос қилиб олинган ва «хатми Қуръондаги камчиликларнинг бадалига» деб ният қилинган.\nБу амалнинг мусулмонлар орасида кенг тарқалишига Қозий Ҳаравонийнинг маконати ва унинг ушбу ишни маъқуллаши сабаб бўлган бўлса керак, дейди имом Жазарий. Чунки у ҳақида ўз замондошлари «Куфада Ибн Масъуд (розияллоҳу анҳу)дан кейин Қозий Ҳаравонийгача ундан фақиҳ одам бўлмаган», дейишар эди.\nХатми Қуръонда «Фотиҳа» сураси ва «Бақара» сурасининг аввалги беш оятини ўқиш ҳақида ҳадиси шарифларда айтилган.\n«Эй Аллоҳнинг Расули, қайси амал Аллоҳга маҳбуброқ?» – деб сўради. У Зот:\nБу ҳадисда Қуръонни хатм қилган киши яна янги хатмни бошлаб қўйиши яхшилиги ва бу иш Аллоҳга маҳбуб амаллардан экани таъкидланмоқда. Аммо унда янги хатмидан энг камида қанча ўқиб қўйиш кераклиги ҳақида маълумот йўқ. Бу ўринда бизга имом Жазарий ўзининг бир нечта санади билан Ибн Аббос (розияллоҳу анҳу)дан ривоят қилган ҳадис масалани ойдинлаштириб беради. Унда айтилишича, Ибн Аббос (розияллоҳу анҳу) Убай ибн Каъб (розияллоҳу анҳу)га Қуръонни тўлиқ ўқиб берганларида Убай ибн Каъб (розияллоҳу анҳу): «Ал-ҳамду»дан ва «Бақара»нинг бошидан беш оят ўқиб қўй. Набий (соллаллоҳу алайҳи васаллам) менга ҳам у Зотга хатм қилиб берганимда худди шундоқ қилганлар», деб айтганлар.\nАммо Қуръон хатм қилганда мазкурлардан бошқа оятларни ўқиш ҳақида мўътабар китобларда ҳеч гап йўқ.\nЭнди, хатми Қуръонда дуо қилишга келсак, бу тўғрида ҳам ҳадиси шарифлар келган.\nИмом Тобароний ва Имом Суютий Жобир ибн Абдуллоҳдан ривоят қиладилар:\n«Ким Қуръон ўқиса ёки ким Қуръонни жамласа, унинг учун Аллоҳнинг ҳузурида бир мустажоб бўладиган дуо бор. Аллоҳ агар хоҳласа, уни дунёда тезлатиб беради ва агар хоҳласа, уни охиратга захийра қилиб беради», – дедилар».\nДемак, Қуръонни хатм қилган киши фурсатни ғанимат билиб, сўрамоқчи бўлган нарсаларини сўраб олиши керак экан. Бунда Қуръони Каримда ва ҳадисларда келган дуолардан фойдаланиш айни муддаодир. Валлоҳу аълам.


Исроил ҳукумати Ғазо секторидаги ҲАМАС гуруҳи билан сулҳ тузиш бўйича қарор қабул қилди — Sof.uz\nИсроил ҳукумати Ғазо секторидаги ҲАМАС гуруҳи билан сулҳ тузиш бўйича қарор қабул қилди\n21.05 07:28 235 Жаҳон\nИсроил ҳукумати пайшанба кунги йиғилишда Ғазо секторидаги ҲАМАС гуруҳи билан сулҳ тузиш бўйича қарор қабул қилди. Бу ҳақда Кун нашри ёзмоқда.\nThe Jerusalem Post маълумотига кўра, Исроил хавфсизлик масалалари бўйича комиссия вакиллари Ғазо сектори бўйлаб зарбаларни тўхтатиш учун бир овоздан қарор қабул қилган.\n«Исроил хавфсизлик кабинети хавфсизлик хизматининг барча вакилларининг тавсиясини бир овоздан қўллаб-қувватлади […] Мисрнинг ўт очишни тўхтатиш бўйича ташаббуси қабул қилинди», - дейилган ҳукумат баёнотида. Исроил кабинети сўнгги кунларда олиб борилган кампания давомида Исроил «улкан ва бемисл ютуқлар»га эришгани қайд этилган.\nЖурналистлар маълумотига кўра, жума кунига ўтар кечаси соат 2:00да (Тошкент вақти билан соат 3:00) ўт очишни тўхтатиш режими кучга киради. ҲАМАС вакили ҳам Reuters мухбирига, ўт очишни тўхтатиш режими 21 май куни соат 2:00да бошланишини маълум қилган. Аммо Исроил баёнотида сулҳ «кейинроқ» бошланиши айтилган.\nЎт очишни тўхтатиш бўйича келишувга Миср воситачилигида эришилди. The Jerusalem Post нашрининг Миср хавфсизлик хизматларидаги манбаси хабар қилишича, сулҳнинг барча деталлари ҳали тайёр қилинмаган.\nЎт очиш тўхтатилиши ҳақида эълон қилиниши ортидан Исроил жанубида тревога сиреналари янгради, бу Ғазо секторидан яна ракеталар учирилганини англатарди. Фаластиндаги нашрлар ҳам секторга берилган янги авиазарбалар ҳақида хабар қилди.\nИсроилдаги вазият 11 кун муқаддам кескинлаша бошлаганди. Фаластин томони маълумотларига кўра, айни вақтгача секторда тинч аҳоли вакилларидан камида 232 киши ҳалок бўлган, шундан 100 нафарга яқини аёллар ва болалар. Исроилнинг тасдиқлашича, ҳалок бўлганларнинг камида 150 нафари ҲАМАС ва «Ислом жиҳоди» гуруҳи вакиллари эди.\nИсроилда ракета зарбалари туфайли қурбон бўлганлар сони 12 нафарни ташкил этган, шундан икки нафари болалар. Одамлар соатлаб панагоҳларда ўтиришга мажбур бўлишди, уларнинг айримларининг қайтишга жойи йўқ эди - ракеталар уйларни вайрон қилди. Бундай ҳолатлар Петах-Тиква, Ашдод ва Ашкелон шаҳарларида кузатилди.\nBBC’нинг Ғазодаги корреспонденти Рушди Абуалуфнинг хабар беришича, сулҳ тузилиши эълон қилинишидан олдин томонлар ҳарбий ҳаракатларни кучайтираётганди.\nҒазо, 20 май тонги. Бу сафарги ҳарбий амалиёт Ғазо сектори инфратузилмасига сўнгги йиллардаги энг жиддий зарар етказган амалиёт бўлди.\n«Сулҳ эълон қилинишидан олдинги сўнгги бир неча соат ҳамиша энг хавфли паллалар бўлади: исроилликлар интенсив тарзда авиазарбалар йўллаб, фаластинликларни ракеталар билан ўққа тута бошлайди. Икки томон ҳам сўнгги ўқни ўзи отганини намойиш этишни истайди», деган у.\nАввалроқ Исроил ҲАМАСнинг ўт очишни тўхтатиш ҳақидаги таклифини эътиборсиз қолдирган, аммо мамлакат бош вазири Биньямин Нетаняҳу «Девор муҳофазаси» номли ҳарбий амалиёт исроилликларнинг тўлиқ хавфсизлиги таъминлангунга қадар давом этишини айтиб ўтганди.\nЎтган тунда ва пайшанба куни тонгида ҳам Ғазо секторидан Исроил ҳудудига ракеталар учирилиши давом этганди. Исроил авиацияси эса ҲАМАСнинг сектор шимолидаги инфратузилмалари бўйлаб 100дан ортиқ зарба берганди.\nПайшанба куни Исроил армияси Ғазони ўққа тутишда давом этди\nАхборот агентлиги Ғазодаги Дейр-ал-Балах ва Хан-Юнис шаҳарларига авиаҳужумлар оқибатида рўй берган портлашлар ҳақида хабар берган. Хабар қилишларича, Хан-Юнисда камида бешта турар жой биноси вайрон бўлган. Шунингдек, Ғазодаги тижорий ҳудуд ҳам ҳужумга учраган.\nИсроилликлар қўмондонлигининг тасдиқлашича, Хан-Юнисда ҲАМАС қўмондонларининг камида учта уйига, Рафаҳда эса битта шундай уйга ҳужум қилинган. Исроилликларнинг сўзларига кўра, уларнинг нишони ҲАМАС ҳарбий инфратузилмаси, хусусан, Ғазо шаҳридаги қурол омборхонаси бўлган.\nИсроилликлар қўмондонлиги маълумотларига кўра, тонгги соатларда гуруҳнинг офислари жойлашган икки бино вайрон этилган, шунингдек, бир қанча ҳаво ҳужумидан мудофаа тизимлари ва ракета учирувчи қурилмалар йўқ қилинган.\n«Ассошиэйтед пресс» агентлиги пайшанба куни бир фаластинлик ҳалок бўлиб, яна икки киши яралангани ҳақида хабар берган.\nИсроилга Германия, Чехия ва Словакия ташқи ишлар вазирлари келишди, уларга фаластинликларнинг ракеталари Тель-Авивдан 10 км масофадаги Петах-Тикве шаҳридаги уйларга қандай зарар етказгани намойиш этилди.\nГермания ташқи ишлар вазири Хейко Маас ва унинг исроиллик ҳамкасби Габи Ашкенази Петах-Тикведаги вайрон бўлган уйда\nАҚШ президенти Жо Байден исроилликлар бош вазирини Ғазодаги ҳарбий амалиётни тўхтатишга чақирган, аммо Нетаняҳу амалиёт кўзланган мақсадга эришиши керак деган фикрни билдирган - у ҲАМАСнинг ҳарбий инфратузилмаси йўқ қилиниши ва бу орқали узоқ муддатли тинчликка эришиш мумкин деб ҳисоблаган.


Арнасой туманида "Янги Ўзбекистонни, албатта ёшлар билан бирга қурамиз!" шиори остида уюшмаган ёшлар ўртасида спорт мусобоқалари ўтказилди » Фаровон юрт\nАрнасой туман Зарафшон маҳалла фуқаролари йиғинида 2-сектор ташаббуси билан "Янги Ўзбекистонни, албатта ёшлар билан бирга қурамиз!" шиори остида уюшмаган ёшлар ўртасида спортнинг мини-футбол, шахмат-шашка ҳамда стол тенниси турлари бўйича мусобоқалари ўтказилди.\nУнда 2-сектор раҳбари, прокурор ёрдамчиси Равшан Пирназаров ва 2-сектор масъул ходими Фарҳод Тоштемиров, Ўзбекистон Ёшлар иттифоқи туман Кенгаши раиси Аброр Атақулов, Жисмоний тарбия ва спорт ишлари бўлими раҳбари Темур Бегаев ҳамда Зарафшон МФЙ раиси Диёр Маматкаримовлар ҳамда уюшган ва уюшмаган ёшлар иштирок этишди.\nБаҳсларда 3 та спорт тури бўйича 18 ёшдан 30 ёшгача бўлган 130 нафардан зиёд ёшлар ғолиблик учун беллашдилар.\nМазкур мусобоқанинг мини-футбол бўйича баҳсларида 10 та жамоа иштирок этди. Ҳал қилувчи баҳсларда 1-ўрин 2001 йилда ва 2-ўринни 1991 йилда туғилган уюшмаган ёшларга насиб этган бўлса, 3-ўринни 3-сонли мактаб мактаб жамоалари етакчилик қилди ва ғолибликни қўлга киритди.\nУшбу мусобоқани спорт устаси мураббий Собир Ишмаев бошчилик қилиб борди.\nМусобоқалар давомида шахмат тури бўйича ҳам Зарафшон маҳалла фуқаролари йиғинидаги уюшмаган ёшларнинг энг кучли ёшлари аниқланди. Мусобақа натижаларига кўра, 1 ўрин Акром Тўраевга насиб этган бўлса, Жавоҳир Роҳмонбердиев ақл машқи бўйича шахмат устаси деб тан олинди.\nШунингдек стол теннис бўйича ҳам ёшлар ўртасида қизғин беллашувлар остида ўзаро бахслар муросасиз кечди. Унда 1-ўринни Азим Расулов, 2-ўринни Сухроб Исмоиловлар ўз жамоаларини ғолиблик сари олиб чиқди.\nМусобақанинг тантанали тақдирлаш маросимида 2-сектор раҳбари, туман прокурори ёрдамчиси Равшан Пирназаров сўзга чиқиб, туманимизда жисмоний тарбия ва спортга берилаётган эътибор натижасида ёшларимизнинг халқаро спорт майдонларида муваффақиятларга эришаётгани, юқори натижаларни қўлга киритаётганликлари хусусида гапирди. Бу каби мусобақалар келгусида республика ва халқаро беллашувлар олдидан ушбу муҳим тайёргарлик вазифасини ўташи айтиб ўтилди.\nМусобақа ғолиб ва совриндорлари 2-сектор ва худуддаги тадбиркорлар томонидан пул маблағлари, диплом, медаллари ҳамда қимматбаҳо совғалари билан тақдирланди.\nAdmin. Жойлаштирган санаси: 18-01-2021, 00:33\nАсосий сахифа » Спорт » Арнасой туманида "Янги Ўзбекистонни, албатта ёшлар билан бирга қурамиз!" шиори остида уюшмаган ёшлар ўртасида спорт мусобоқалари ўтказилди


Керри Лавров билан Украинани муҳокама қилиш учун Сочига боради\n22 апрел 2021, Тошкент вақти: 00:34\nРоссия Ташқи ишлар вазири Сергей Лавров ва АҚШ Давлат котиби Жон Керри.\nРоссия матбуотига кўра, АҚШ Давлат котиби Жон Керри 12 май куни Сочи шаҳрида Россия Ташқи ишлар вазири Сергей Лавров билан Украина, Сурия ва Ямандаги бўҳронларни муҳокама қилиш учун учрашади.\nФевраль ойида Германия ва Франция воситачилигида Украина шарқида сулҳ ўрнатиш битими имзоланганига қарамасдан ҳукумат қўшинлари ва россияпараст айирмачилар ўртасида вақти-вақти билан жанглар давом этмоқда.\nҒарб ва Киев Россияни айирмачиларга қурол-аслаха ва одам кучи етказиб бераётганликда айблаб келмоқда. Москва бу айбловларни рад этади.\nРИА Новости манбаси Москва Керрининг ташрифидан “ҳал этувчи ечим” кутмаётганини таъкидлаган, лекин уни “жуда муҳим”, дея атаган. Шахси очиқланмаган манбага кўра, Лавров Керрига Украинага ҳарбий ёрдам кўрсатилаётгани номақбул эканини билдириш ниятидадир.\nРоссия Вашингтоннинг Украина қўшинларини тайёргарликда ўтказиш ҳаракатларини танқид қилмоқда.\n10 май куни Россия Президенти Владимир Путин билан учрашган Германия Канцлери Ангела Меркель Москвани ўз нуфузидан фойдаланиб, шарқий Украинадаги айирмачиларни сулҳ шартларига амал қилишга кўндиришга чақирди.


Babymohi қиёфадошини топганини айтиб, уни кўрсатди — видео - ShouBiz.uz\nМедиа 11:54 | 3.6.22\nАввалроқ Йигитали Мамажонов Жиззахда Алишер Узоқовнинг «эгизаги»ни учратиб қолганди. Актёр кўпкари ўйинида у инсонни учратганини ва ташқи кўриниши ўзбек кино оламида ўз ўрнига эга бўлган таниқли актёр Алишер Узоқовга жуда ўхшашлигини айтган ва бу ҳолатдан ҳайрон қолган.\n«Чолиқуши»даги Фериденинг ҳам «эгизаги» топилганди. Актриса Фахрие Эвженнинг «эгизаги» Туркияда кўп муҳокамаларга сабаб бўлди. Унинг мухлислари ва маҳаллий нашрлар бу мавзуни танқид остига олди. Сабаби Пелин Акин исмли туркиялик актриса ҳамкасби Фахрие Эвженга ўхшайди ва услуб жиҳатидан ҳам у каби кийинишга ҳаракат қилади. Актриса Фахрие Эвжен ҳам, унинг «эгизаги» Пелин Акин ҳам бу ҳолатга нисбатан муносабат билдирмаган. Пелин Акин ижтимоий тармоқларда Фахрие Эвжен услубида тушган суратларини тармоққа жойлайди. Фахрие Эвженнинг кўплаб мухлислари бу муҳокамалардан кейин актриса Пелин Акиннинг услубини ўзгартиришини кутмоқда.


Эроннинг ядровий масалалар бўйича бош музокарачиси Али Ларижоний агар БМТ Хавфсизлик Кенгаши унинг давлатига қарши санкция қўллайдиган бўлса, Теҳрон Атом энергияси бўйича халқаро агентликдан чиқишини билдирди.\nХавфсизлик Кенгаши Эронга санкция қўллаш масаласини жума куни кўриб чиқиши кутилмоқда. АҚШ Давлат Котиби Эроннинг Халқаро атом энергияси билан алоқаларни узиши унинг изоляциялашувини яна кучайтиради, деб айтди. Россия ва Хитой Эрон масаласининг дипломатик йўл билан ҳал этилишига умид билдирмоқда.\nЭрон президенти Маҳмуд Аҳмадийнажод кечаги чиқишида Эроннинг ядровий дастури шаффоф экани ва тинч мақсадларни кўзлашини таъкидлаган эди.\nАйни пайтда Эрон Олий руҳонийси Оятулло Али Хуманаи Теҳрон ўзи эга бўлган ядровий технологияларни бошқа давлатлар билан баҳам кўришга тайёрлигини айтди.


Эски байрамнинг янгича шакли\n16 май 2021, Тошкент вақти: 01:41\nкузатувчилар Тожикситонда аёллар ҳуқуқи ва уларга ҳукумат эътибори ҳақида ягона фикрга эмаслар.\nПрезидент Имомали Раҳмон Совет Иттифоқидан мерос бўлиб қолган 8 март -хотин-қизлар куни бундан буён Тожикистонда “Оналар куни” сифатида нишонланиши тўғрисидаги фармонни имзолади..\n8 мартни “Оналар куни” сифатида нишонлаш ташаббусини президент Имомали Раҳмон илгари сурди.\n-Халқаро аҳамиятга эгалиги таъкидлаб келинган аёллар байрами бори йўғи 100 йиллик тарихга эга.\nАммо тожикларнинг шуҳратли аждодлари - ориёлик мард кишилар бундан уч минг йил муқаддам оналар ва аёллари ҳурматини ўрнига қўйиш мақсадида феврал ойининг охири ва баҳор бошланиши арафасида хотин-қизлар учун махсус байрам уюштиришган.\nБу байрам форсийзабон бир қатор давлатларда ҳозирга қадар сақланиб қолган. Унининг номи “Муждагирон” дир.\nБугун мустақллик даврида ўз аждодларимизнинг миллий урф одатларини қайта тиклаб, улар арвоҳларини хурсанд қилиш баробарида, халқимиз азалдан оналар, аёллар ҳурматини сақлаб келганини исботлашимиз зарур, - деди Имомали Раҳмон байрам табригида.\nТожиклар миллий байрамини қайта тиклаш миллат маънавий манфаатларига хизмат қилишига ишонч билдирган Раҳмон, бундан сўнг 8 - март мамлакатда “Оналар куни” сифатида нишонланишига доир фармон ҳам имзолаганини билдирди.\nДавлат раҳбари ташаббуси кўпчилик тожикистонликлар томонидан олқишланди.\nУлар президент миллий байрамларни қайта тиклаш ортидан жамиятда оналарга нисбатан эътиборни кучайтириш, уларнинг бахтли ҳаёт кечиришлари учун ҳар томонлама имконият бераётганидан миннатдорчилик билдириша бошлашди.\n-Президентимиз жамиятда эркак ва аёллар тенг ҳуқуқли бўлишини ҳисобга олиб шундай ташаббус билдирган.\nОна азиз, муқаддас экани ва жамиятда у ҳамиша эъзозланишини, жамиятда оналар устунроқ бўлишни истайди президентимиз.\nМенимча бу жуда тўғри, - деди ўзини Муқаддасхон деб таништирган аёл.\nБошқа бир суҳбатдошимиз Асҳобиддин аканинг айтишича, Тожикистонда аёлларга бўлган эътибор қўшни давлатларга нисбатан анча яхши.\n-Тожикистонда аёлларга эътибор кучли. Масаслан, Тожикистонда Ўзбекистондагидек аёллар мардикорлик қилишмайди. Давлат идораларида аёллардан кадрлар жуда кўп. Икки уч йил ичида сиёсатчи аёллар ҳам кўпаяди Тожикистонда, - дейди Асҳобиддин.\nАммо Россияга мардикор бўлиб кетиб, оиласини унитган эркакнинг аёли Нодирахон президентнинг нутқи байрам баҳона айтиб ўтилган шунчаки бир гап, деган фикрда.\nУ 8 йилдирки фаррош бўлиб ишлайди. Балоғатга етмаган 3 боласини кўча супуриб боқишини, аммо ҳеч қачон давлат томонидан унга ёрдам,эътибор кўрсатилмаганини айтади:\n-Аёл бола боқай, деб арава судрайди, кўча супуради, қоп кўтаради. Аёлнинг қадри йўқ. Қадримиз йўқ эканки, мана, байрам куни ҳам кўча супирдик, -деди Нодирахон .\nДушанбе шаҳридаги гул бозорда кўп йиллардан буён гул сотиб тирикчилик қилаётган Саодатхон ҳам бу гапларга қўшилади.\n- Ҳақиқатдан ҳам аёлда қадр қолмаган. Ҳозир эркакларга иш йўқ. Россияда бир ярим йил ишлаб ҳам пулсиз келишди. Хотинлар бола- чақасини ўзи боқаяпти.\nЗаводлар ишласа, эркаклар иш билан таъминласа яхши бўларди. Чунки эркакнинг топгани аёлникидан баракали бўлади, барибир, - дейди Саодат.\nЭслатиш жоизки, 1889 йилда Германиядаги инқилобчи аëл Клара Цеткин 8 мартни хотин-қизлар куни сифатида нишонлаш ташаббуси билан чиққан эди.\nУлуғ Октябрь инқилобидан сўнг Шўро ҳукумати 8 мартни давлат байрами сифатида нишонлаб келди. 1965 йилга келиб эса бу кун СССР ҳудудида расман дам олиш куни деб эълон қилинди.\nАммо СССР тарқаб кетгандан кейин ҳам бу байрам бир қатор постсовет давлатларида, жумладан, Тожикистонда ҳам байрам қилиниб келинган эди.


Қаддафийга хайрихоҳ кучлар Нигер ҳудудига ўтди\n26 январ 2021, Тошкент вақти: 01:44\nЛивия Ўтиш даври миллий кенгаши кучлари Сирт шаҳри яқинида, 2011 йил 5 сентябр.\nҒарб ахборот агентликлари Ливия раҳбари Муаммар Қаддафийга тарафдор кучлар Нигер Республикаси ҳудудига ўтганини билдирди.\nХабарларга кўра, Қаддафийга хайрихоҳ Туагер қабиласи жангчилари 5 сентябр куни кечқурун ўнлаб зирҳли машинада Нигернинг чўл ҳудудида жойлашган Агадез шаҳрига борган.\nЛивиянинг 69 ёшли собиқ раҳбари Муаммар Қаддафий қаерда экани номаълумлигича қолмоқда.\nАйни пайтда исёнчи кучлар пойтахт Триполидан 140 километр жанубий-шарқда жойлашган Қаддафий тарафдорлари назоратидаги сўнгги шаҳарлардан бири - Бани Валид атрофида ўз позицияларини мустаҳкамламоқда.


ЙХҲТ Парламент Ассамблеяси, ЕХҲТ/ДИИҲБ ва Европа Парламенти томонидан сайловини кузатиш натижаларини тақдимотига бағишланган пресс-конференциядаги баёнотлари хулосасига кўра президентлик сайловлари бўлиб ўтганлиги тан олинди.\nЖумладан, ЕХҲТ миссияси ва Европа Парламент таъкидлашича:\n- 1267 та сайлов участкасида кузатув амалга оширилган. Овоз бериш жараёни тинч ва тартибли ўтиб, МСК кун давомида овоз берган сайловчиларнинг сони тўғрисида жамоатчиликни хабардор қилиб турган. Барча сайлов участкаларида сиёсий партиялар ва фуқароларнинг ўзини ўзи бошқариш органларидан кузатувчилар иштирок этган. Шунингдек, сайловни 966 нафар халқаро кузатувчи ва 1672 нафар журналист кузатган. Бу сайлов жараёнининг очиқлиги ва шаффофлигини таъминлаган. Овоз бериш жараёни билан боғлиқ салбий ҳолатлар фақатгина 11 фоиз сайлов участкасида қайд этилган.\n- президентлик сайловлари Ўзбекистон Президенти ташаббуси билан ижтимоий, иқтисодий ва сиёсий соҳаларда «Янги Ўзбекистон» шиори остида амалга оширилаётган ислоҳотлар стратегиясининг изчил амалга оширилиши шароитида ўтказилди.\n- сўнгги йилларда Ўзбекистонда сайловга тайёргарлик кўриш ва уни ўтказиш жараёнида сезиларли ютуқларга эришилгани, сайлов қонунчилигида қатор ислоҳотлар ЕХҲТ/ДИИҲБнинг тавсияларини доирасида амалга оширилганлиги эътироф этилди. Сайловолди ташвиқотини тўсиқларсиз ўтказиш кафолатлари кучайтирилгани, маъмурий ресурслардан фойдаланиш фактларини истисно қилиш чора-тадбирлари ижобий баҳоланиб, сайлов ҳуқуқларини ҳимоя қилиш кафолатлари кучайтирилгани қайд этилди.\n- CОВИД-19 билан боғлиқ муаммоларга қарамай, МСК ўз фаолиятини қонун ҳужжатларида белгиланган муддатларда профессионал, сифатли ва самарали ташкил этди. Илк маротаба МСКнинг барча йиғилишлари кенг жамоатчиликка очиқ ва реал вақт режимида эфирга узатилгани ва унинг қарорлари дарҳол комиссия сайтида эълон қилинди.\n- имконияти чекланган сайловчилар учун қулай шарт-шароитлар яратилди, сайлов кампанияси давомида миллий озчиликларга нисбатан камситиш ҳоллари ёки бирон бир салбий баёнотлар қайд этилмади\n- 2019 йилда ташкил қилинган Сайловчиларнинг ягона электрон рўйхати сезиларли даражада такомиллаштирилиб, кенг жамоатчиликка, шу жумладан Интернетда орқали фойдаланиш имкониятини яратди. Бу реал вақтда сайловчилар ҳақидаги маълумотларни янгилаш имконини берди.\nЎз навбатида, ЕХҲТ ДИИҲБ миссияси раҳбари Оуен Мерфи сайловни кузатишга таклиф қилинганлиги ва амалий ёрдам учун Ўзбекистон ҳукуматига миннатдорчилик билдирди. Унинг сўзларига кўра, «ЕХҲТ кузатувчилар миссияси сайловларни бир ойдан кўпроқ вақт давомида кузатган, унинг фаолиятига маҳаллий ҳокимият ёки умуман ҳукумат томонидан бирон-бир тўсқинлик бўлмаган. Аксинча, давлат органлари ҳам, хусусий сектор ҳам, фуқаролик жамияти ҳам Миссияга ҳар томонлама ёрдам бериб, ЕХҲТ кузатувчилари билан яқиндан ҳамкорлик қилган».\nЙХҲТ Парламент Ассамблеяси делегацияси раҳбари Даниэлла де Ридер сўзларига кўра, амалга оширилган ислоҳотлардан, имконияти чекланган фуқаролар учун яратилган шарт-шароитлардан ҳайратга тушган. Унинг қўшимча қилишича, "танланган ислоҳотларни аҳоли томонидан қўллаб-қувватланганлинининг яққол исботи – бу сайловларда 80% дан ортиқ сайловчи қатнашганлигидир".\nЙХҲТ қисқа муддатли кузатувчилари махсус координатори Рейнхолд Лопатка матбуот анжуманида демократия узоқ жараён ва Ўзбекистон тўғри йўлдан кетаётганлигини таъкидлади. “Биз Ўзбекистонни бу йўлида қўллаб-қувватлаймиз” – деди Р.Лопатка.\nЭкспертларнинг фикрича, ЕХҲТ ПА, ЕХҲТ/ДИИҲБ ва Европарламентнинг 44 мамлакатдан 365 нафар кузатувчилардан иборат делегациясининг сайловларда илк бор иштирок этиши Ўзбекистонда сўнгги йилларда амалга оширилаётган демократик ўзгаришларни эътироф этилишидан ва қўллаб-қувватланаётганидан далолат беради. Шу билан бирга, президент Ш.Мирзиёев раҳбарлигида мамлакатда ислоҳотларни амалга оширшиш ва модернизация қилишда танланган стратегик курсни халқаро ҳамжамият Ўзбекистон томони билан ўзаро манфаатли ҳамкорликни давом эттиришга тайёрлигини билдирди.


17:59 / 09 июнь 801 pdf Ўқиш режими + -\nعَنْ عَائِشَةَ قَالَتْ: كَانَ رَسُولُ اللهِ صلى الله عليه وسلم إِذَا أَمَرَهُمْ أَمَرَهُمْ مِنَ الْأَعْمَالِ بِمَا يُطِيقُونَ قَالُوا: إِنَّا لَسْنَا كَهَيْئَتِكَ يَا رَسُولَ اللهِ، إِنَّ اللهَ قَدْ غَفَرَ لَكَ مَا تَقَدَّمَ مِنْ ذَنْبِكَ وَمَا تَأَخَّرَ. فَيَغْضَبُ حَتَّى يُعْرَفَ الْغَضَبُ فِي وَجْهِهِ ثُمَّ يَقُولُ: إِنَّ أَتْقَاكُمْ وَأَعْلَمَكُمْ بِاللهِ أَنَا. رَوَاهُمَا الْبُخَارِيُّ.\n«Эй Аллоҳнинг Расули, биз сизга ўхшаган ҳолатда эмасмиз. Албатта, Аллоҳ сизнинг олдингию кейинги гуноҳларингизни мағфират қилган», дейишди. Шунда у зот ғазабланар эдилар. Ғазаблари юзларидан билинар эди ва:\nШарҳ: Пайғамбаримиз соллаллоҳу алайҳи васалламнинг бу ҳадисларида ҳам Ислом дини осон дин эканлиги, унда одамларнинг тоқатидан ташқари таклифлар бўлмаслиги баён этилмоқда.\nЯъни, сиз гуноҳи йўқ зотсиз, лекин шундай бўлса ҳам ибодатни кўп қиласиз, биз сизга ўхшаган гуноҳи кечирилган одамлардан эмасмиз, гуноҳларимиз кўп. Шунинг учун бизга изн беринг, кўпроқ ибодат қилайлик, демоқчи бўлдилар. Бундан саҳобаи киромларнинг тоат-ибодатни кўп қилишга рағбатлари кучли эканлиги кўриниб турибди. Шу билан бирга, Пайғамбаримиз соллаллоҳу алайҳи васалламдан изн бўлмаганлиги учун кўп ибодат қила олмай юрганлари ҳам билиниб турибди. Сиртдан қараганда, бу ҳар қанча мақтаса арзугулик рағбат. Пайғамбаримиз шундай қилдиларми? Йўқ! Ундай қилмадилар. Бундай пайтларда:\nНима учун Пайғамбаримиз соллаллоҳу алайҳи васаллам саҳобаларнинг кўпроқ ибодат қилиш рағбатидан ғазабландилар? Чунки улар Аллоҳ ва Унинг Расули амр қилган ишларни оз санаб, ўзларига зиёда қилмоқчи бўлдилар. Бу эса доимо хатога бошлайди. Аллоҳ таоло бандаларига нима муносиб эканлигини Ўзи яхши билади. Аллоҳ таоло бандаларига қанча миқдорда ибодат муносиб эканлигини ҳам яхши билади. Шунинг учун инсоннинг тоқатига яраша амалларга буюради. Агар инсон умрини бутунлай намоз ўқиб, рўза тутиб ёки шунга ўхшаган амалларни қилиб ўтказиши керак бўлганида, уни фаришталарга ўхшатиб емайдиган, ичмайдиган, уйланмайдиган қилиб яратар эди.\nАллоҳ таоло инсоннинг чин инсон бўлишини хоҳлайди. Унинг фаришта бўлишини ҳам, ҳайвон бўлишини ҳам хоҳламайди. Аллоҳ инсонга ҳам ҳайвоннинг, ҳам фариштанинг хусусиятларидан берган. Жисм, емоқ-ичмоқ, жинсий шаҳватга эҳтиёжлар ҳайвонлик сифатларидир. Руҳонийлик, ақл, тоат, ибодатга лаёқат кабилар фаришталарнинг сифатларидир. Фаришталик сифатлари ҳайвонлик сифатларидан устун бўлиб, шариат йўлида юрган инсон фариштадан устундир. Ҳайвонлик сифатлари фаришталик сифатларидан устун бўлиб, еб-ичиш ва дунё ташвишидан бошқани билмаган инсон ҳайвондан ёмондир.\nЯъни, «Бирортангиз менчалик тақводор бўла олмайсиз, менчалик Аллоҳни таний олмайсиз. Нега энди мен қилмаган ибодатларни қилмоқчи бўласиз?!» дер эдилар.\n4. Яхши амаллар кишининг даражасини кўтариши. Шунинг учун саҳобалар зиёда амал қилишга изн сўрадилар. Пайғамбаримиз соллаллоҳу алайҳи васаллам эса зиёда амал даражани кўтармайди, демадилар, балки, шариатда кўрсатилганидан зиёда қилишга қарши бўлдилар.\nУшбу ҳадиси шарифнинг ҳикматлари очиқ-ойдин кўриниб турибди. Албатта, бугунги кунимизда зиёда ибодат қилишга иштиёқмандларнинг йўқлиги, бу ҳадисга эҳтиёж тушмайди, дегани эмас. Бу ҳадисни «Ислом – қийинчилик дини», деб иғво қилаётган душманларга қарши ишлатамиз. Исломнинг таклифлари қийинмикан, деб чўчиб турганларни Исломга тарғиб қилиш учун ишлатамиз. Баъзи бир ўзининг бузуқ табиатига берилиб, шариатда йўқ нарсаларни қилиб, ўзини овора қилиб, ўзгаларни Исломдан чўчитаётганларни йўлга солишда ишлатамиз. Бу ҳадисга эҳтиёжимиз жуда кўп.\nХудойназар 04:36 / 10 июнь\nАссалому алайкум.Мен бу маколадан шуни тушундимки,Ислом дини банданинг токатидан ортигига буюрмас экан.Инсонлик хислатларимизни йукотмайлик азизлар.Макола учун рахмат!\nМисрда Қуръоннинг биринчи урду тилидаги таржимаси нашр этилди\n10:20 / 09 июнь 265\n19:33 / 09 июнь 689\nҲадис дарслари (124-дарс). Суннатга амал қилиш мусулмонларнинг бурчидир\nАллоҳ таоло Ҳашр сурасида шундай марҳамат қилади .Расул сизга нимани берса, олинг, нимадан қайтарса, қайтинг, 7оят, деган.Бу ояти карима эса мусулмонлар давоми...\n786 13:30 / 17 февраль\n2678 15:05 / 01.04.2020\nМуҳаддисларимиз Пайғамбаримиз соллаллоҳу алайҳи васалламдан башарлик тақозоси ила содир бўлган гапсўз, иш, амалларни ҳам ривоят қилганлар. Суннатга амал қилишда давоми...\n3131 15:00 / 16.01.2019\n3902 13:30 / 22.05.2019\n993 14:14 / 17.08.2020\n634 14:13 / 16.08.2020


Андижонда технопарк иш бошлади – Газета.uz\n14 август, жума COVID-19 Ob-havo Zira Вакансиялар\nАндижонда технопарк иш бошлади\nПрезидент Шавкат Мирзиёев Андижонда янги қурилган Digital City технопарки билан танишди. Давлат раҳбари бундай технопаркларни мамлакатнинг бошқа ҳудудларида ҳам очиш бўйича кўрсатмалар берди.\n22 май 2020, 12:55 Иқтисодиёт\nПрезидент Шавкат Мирзиёев Андижон вилоятига сафари чоғида вилоят марказида Digital City номли технопарк билан танишди. Бу ҳақда давлат раҳбари матбуот хизмати хабар қилди.\nДавлат раҳбари ёшлар билан суҳбатда уларни доимий ўрганиш, изланишга чорлади.\n«Жуда тўғри йўлни танлагансизлар. Бу — серқирра ва истиқболли соҳа. Сизлар бошқалардан 10−15 йил олдин юришларингиз керак. Энг долзарб йўналишлар бўйича дастурий маҳсулотлар яратиб, халқимизга ва хорижликларга қулай хизматлар кўрсатиб, ҳам оилангизга, ҳам жамиятимизга наф келтиришингиз мумкин», — деди президент.\nТуманларда ахборот технологиялари бўйича бошланғич ўқув курслари бўлади. Улардан танлаб олинган ёшлар Digital Cityда интенсив равишда инглиз тилига ўқитилиб, IT хизматлар кўрсатишга тайёрланади. Технопаркдаги 76 нафар тингловчига мўлжалланган залда йил мобайнида 2 мингдан ортиқ кишини ўқитиш мумкин.\nМажмуада ётоқхона ва ошхона ташкил этиб, шароитларни янада яхшилаш, бундай технопаркларни мамлакатнинг бошқа ҳудудларида ҳам очиш бўйича кўрсатмалар берилди.\nШу ерда ёшлар бандлигини таъминлаш, мактаб битирувчиларини фриланс бозорига тайёрлаш борасидаги ишлар юзасидан ахборот берилди. Давлат раҳбари олий ўқув юртига киролмаган ёшлар билан манзилли ишлаш, уларнинг қизиқиш ва лаёқатини ўрганиб, касбга йўналтириш бўйича топшириқлар берди.\n«Газета.uz» 1 089\n14.08 Бўстонлиқда «Билдирсой-Чимён-Нанай» халқаро курорти ташкил этилади\n14.08 Тошкент метрополитени 15 августдан ишга тушади\n14.08 Қорақалпоғистонда маст ҳайдовчи икки боланинг ўлимига сабабчи бўлди\nБўстонлиқда «Билдирсой-Чимён-Нанай» халқаро курорти ташкил этилади\nТошкент метрополитени 15 августдан ишга тушади\nҚорақалпоғистонда маст ҳайдовчи икки боланинг ўлимига сабабчи бўлди\nХорижда ишга жойлаштирганлик учун хизмат ҳақини иш берувчи тўлайдиган бўлди\nДам олиш кунлари Ўзбекистон ҳудуди қуруқ ва мўътадил иссиқ ҳаво оқими таъсирида бўлади\nСЭОМ бош шифокорига нисбатан жиноий иш қўзғатилди\nТриатлон федерациясига Хавфсизлик кенгаши котиби, ММА ассоциаясига мудофаа вазири раҳбарлик қилади\nОтабек Умаров триатлон федерацияси ва ММА ассоциацияси раҳбарлигидан истеъфога чиқди\nПрезидент — тўйларда карантин қоидаларига риоя этилиши ҳақида\nТошкент чегараларини ўзгартириш режаси қайта кўриб чиқилади\nКоронавирус ва грипп қандай фарқ қилади?


12:54 17.09.2020 (Янгиланган 12:56 17.09.2020)\nКа-52К "Катран" денгиз вертолётлари барча синовлардан ўтди. Мудофаа вазирлигининг тузатиб бўлмайдиган эътирозлари йўқ.\nТОШКЕНТ, 17 сен — Sputnik. Ка-52К "Катран" денгиз вертолётлари барча синовлардан ўтди ва серияли ишлаб чиқаришга тайёр. Мудофаа вазирлигининг тузатиб бўлмайдиган эътирозлари йўқ. Бу ҳақда “Миль ва Камов” миллий вертолёт муҳандислик маркази (НCВ) бош конструктори, Россия қаҳрамони Сергей Михеев РИА Новостига маълум қилди.\n“Арсеньев заводда технология тўлиқ ўзлаштирилди, серияли ишлаб чиқаришни бошлаш учун фақат тугмани босиш керак. <...> Бугунги кунда яратилган машина ва унинг кейинги модификацияси, албатта, шубҳасиз Ҳарбий денгиз флотида ўтади”, - деди у.\nАйни вақтда янги фрегатлар ва кемаларни топшириш вақтида синов жараёнида Ка-52К вертолётларидан ҳам фойдаланилмоқда.\nҲар бир кемага вертолётни қўндириш дастури амалга оширилади ва Ка-52К унда ишламоқда.\nАввалроқ Сурияда Ка-52К вертолётлари 2017 йил ноябрида "Адмирал Кузнецов" самолёт ташувчи крейсерининг Ўрта денгизга саёҳати пайтида фойдаланилганлиги ҳақида хабар берилган эди.


Клопп “Эвертон”га учралган мағлубиятга изоҳ берди / CHAMPIONAT.asia\n16:28"Тоттенхэм" бош мураббийлик учун Гаттузонинг вариантидан қайтди 1 16:11Евро-студия. Бельгияни қийнаб қўйган Дания, Украина ва Нидерландиянинг ғалабаси ва бугунги ўйинлар 0 16:09Мисрдаги мусобақага тайёргарлик қандай кетяпти? Мақсадлар қандай? - Дмитрий Ким билан интервью 0 16:04Карикатура: "Реал"нинг ҳақиқий афсонаси 2 15:40"Ливерпуль" Ўзбекистон терма жамоасига гол урган ўйинчини ўз сафига қўшиб олди 15 15:35Марсело Бьелса лойиҳаси ёхуд Англия термасининг янги юлдузи Кэлвин Филлипс ҳақида 0 15:18Бускетс коронавирусдан тузалди 2 14:59Olamsport: Тайсон Фьюри ММАда жанг қиладими?, Рафаэль Надаль кутилмаганда "Уимблдон" ва Токио Олимпиадасидан воз кечди 0 14:54Эрен Дердийокнинг битта голи неча пул туради? Унинг "Пахтакор"даги бир куничи? 66 14:50"Евро-2020 кундалиги". Дания — Белгия ҳамда "C" гуруҳининг 2-тур ўйинлари ҳақида 0 14:43"Сельта" бош мураббий Коудет билан шартномани узайтирди 0 14:20Эриксен юрагидан муваффақиятли операция қилинди 2 13:59Шомуродов ва Дердийок бир хил маош олади 49 13:36БУМ! "Пахтакор" футболчи ва мураббийларнинг қанча маош олишини эълон қилди - Дердийок 1,3 миллион евро, Черан 325 минг, Кримец 4 миллиард 240 миллион сўм... 218 13:26Зидан Рамоснинг "Реал"дан кетганига муносабат билдирди 5\nКлопп “Эвертон”га учралган мағлубиятга изоҳ берди\n“Ливерпуль” бош мураббийи Юрген Клопп жамоасининг АПЛ 25-турида “Эвертон”га (0:2) учраган мағлубияти ҳақида гапирди.\n“Бундан натижани қабул қилиш қийин. Биз жуда тез, умуман керак бўлмаган ҳолатда гол қабул қилиб олдик. Ўша вазиятда яхшироқ ҳимояланишимиз керак эди. Шундан кейин биз ҳисобни тенглаштириш учун анча меҳнат қилдик, кўплаб вазиятларни ярата олдик. Аммо уларни голга айлантиришда оқсадик. Биринчи бўлимда битта хато қилдик, рақиб ундан фойдаланди. Ижобий жиҳатларимиз ҳақида гапирмоқчи эмасма, чунки ютқаздик. Биз вазиятлардан самарали фойдаланишни оширишимиз керак, шунда ғалабага эриша оламиз.\nЮтқаздик, камига Хендерсонни йўқотдик, аммо йигитлар вазиятни ҳис қилиб туришибди.\nПеналти бормиди? Агар ҳозир бу ҳақда гапирадиган бўлсам, бу ҳақда ОАВ да жар солинади. ВАзият ортда қолди, ҳакам қарор қабул қилиб бўлди. Агар VAR ҳакамни монитор олдига чорласа, вазият баҳсли бўлгани аниқ. Муҳими ҳакам ўз қарорига ишонч ҳосил қилиши учун кўп вақт талаб этилмади. Бунга бошқа изоҳ беролмайман.\nҲакам вазиятни яққол кўрганига ишончим комил эмас. Унинг ўзидан сўраб аниқлик киритишинглар мумкин. Пеналти белгиланмаган тақдирда ҳам биз 0:1 ҳисобида ортда қолаётгандик...”, деди Клопп.\n"Ливерпуль" Ўзбекистон терма жамоасига гол урган ўйинчини ўз сафига қўшиб олди 15\n"Ливерпуль"да Вейналдумнинг ўрнини "Хоффенхайм" ўйинчиси эгаллаши мумкин 0\n"Ливерпуль" "Энфилд" сиғимини кўпайтирмоқда 8\n"Ливерпуль" Адриан билан шартномани узайтирди 1


Болаларини тиланчилик қилишга мажбурлаган ўзбекистонлик аёл судланди\nИллюстрация. Лавҳада тилга олинган воқеага суратдаги аёлнинг алоқаси йўқ.\nДоғистондаги Хасавюрт шаҳри ҳудудидан ўтадиган “Кавказ” федерал трассасида 4 боласини тиланчилик қилишга мажбурлаган ўзбекистонлик аёл судланиб, 1 йиллик қамоқ жазосига маҳкум этилди.\nРеспублика прокуратурасидан Озодлик олган маълумотга кўра, Г. Ғуломова исмли аёл 2006, 2008, 2010, 2013 йилларда туғилган фарзандаларини “Кавказ” федерал трассасидан ўтадиган автомашиналар ҳайдовчиларидан пул сўрашга мажбурлаган.\nАйтилишича, аёлнинг ўзи ҳам 2015 йилда туғилган яна бир фарзанди билан шаҳар кўчаларида ўтган-кетгандан пул сўраб, кун кечириб келган.\nДоғистон республикаси прокуратураси расмийси Татьяна Голубованинг айтишича, ўзбекистонлик аёл устидан Россия Федерацияси Жиноят кодексининг 151- моддаси, 2- қисми (“Вояга етмаганни аксилижтимоий ҳаракатларга жалб этиш”) моддаси бўйича иш қўзғатилган бўлиб, суд уни 1 йилга озодликдан маҳрум қилган.\nҒуломовага тайинланган жазони ижро этиш муайян муддат кейинга қолдирилди.\n- Унга нисбатан жазони ижро этиш кейинга сурилди. У депортация қилингани йўқ, озодликда юрибди, билишимча. Жазони ижро этиш инспекцияси назоратида қолмоқда, у ерда фақат қайддан ўтиб туради. Инспекция ходимлари унинг болаларни яна тиланчиликка жалб қилинмаслиги устидан кузатиб бормоқда. Кечиктирилган муҳлат давомида у ҳеч қандай қонунбузарлик қилмаса, одатга кўра, у қамоқ жазосини ўтамайди, деди Доғистон прокуратураси юристи Татьяна Голубова.\nБироқ, аниқланишича, суд ҳукмида судланган аёл жазони энг кичик фарзанди 14 га кирганда ўташни бошлаши белгилаб қўйилган.\nТатьяна Голубова маҳаллий васийлик қилувчи ташкилотлар томонидан тиланчи аёл болаларини вақтинча онадан тортиб олиш масаласи кўрилгани, аммо фарзандлар куни кеча отаси ҳамроҳлигида Ўзбекистонга юборилганини маълум қилди.\n- Бешала бола отаси билан бирга ўз юртига жўнаб кетишди, аёл қолди. Чунки унинг жазо муддати тугамаган. Ишонаманки, бироз вақтдан кейин унга ҳам болалари олдига кетишга рухсат берилади, дея ишонтирди Доғистон прокуратураси расмий вакиласи.


“Адлиядан адлиягача” ҳуқуқий марши ўтказилди | huquqburch.uz\nHome Янгиликлар Адлия вазирлиги хабарлари “Адлиядан адлиягача” ҳуқуқий марши ўтказилди\n28 август куни давлатимиз Мустақиллигининг 30 йиллиги шодиёналари арафасида Тошкент шаҳрида “Адлиядан адлиягача” ҳуқуқий марши ташкил этилди. Аҳоли учун фойдали ва зарур тадбирларни мунтазам ўтказаётган Адлия вазирлиги мазкур тадбирнинг ташаббускори бўлди.\nАдлия ҳуқуқий марши Юнусобод туман адлия бўлимидан бошланиб Адлия вазирлиги биносида якунланди. Тадбир давомида иштирокчилар “Шайх Шиблий” МФЙ ҳамда “Минор” МФЙда бўлиб маҳалла биносида сайёр қабул ташкил қилинди.\nСайёр қабул давомида адлия, давлат хизматлари марказлари, ФҲДЁ, “Мадад” ННТ ходимлари, нотариуслар ва адвокатлар томонидан аҳолига ҳуқуқий маслаҳатлар берилди. Сайёр хизматлар кўрсатилди.\nИштирокчилар маршни давом эттириб кейинги манзил — 21-сон “Меҳрибонлик уйи”га йўл олишди. Меҳрибонлик уйи тарбияланувчилари учун байрам туҳфасини тақдим этишди. Тарбияланувчилар билан суҳбат ўтказилиб, уларга яратилган имкониятлар тўғрисида маълумотлар берилди. Учрашув давомида тарбияланувчилар ўртасида ҳуқуқий викторина ўтказилиб, ғолиблар эсдалик совғалар билан тақдирланди.\nФуқароларга амалий ёрдам кўрсатишга қаратилган адлия ҳуқуқий марши “Олой бозори” ҳудудида ўз ишини давом эттириб, аҳолининг барча қатламларига ҳуқуқий маслаҳатлар берилди ва сайёр хизматлар кўрсатилди.\nТадбирда ҳуқуқни фаол тарғиб қилиш, қонунчилик ҳужжатларининг мазмун-моҳиятини аҳолига тушунарли ва қизиқарли тарзда етказишга асосий эътибор қаратилди.\nАдлия вазирлиги томонидан минимал талаблар асосида ишлаб чиқилган ҳамда аҳоли билиши лозим бўлган уй-жой, оила, солиқ, банк, тадбиркорлик, ер, меҳнат ва таълим қонунчилигига оид, ижтимоий таъминот ва ижтимоий суғурта билан боғлиқ муносабатлар, истеъмолчиларнинг ҳуқуқларини ҳимоя қилиш ва бошқа соҳаларга оид тарғибот материаллари бепул тарқатилди.\nФуқароларни ҳуқуқий билимларга қизиқтириш ҳамда уларнинг ҳуқуқий саводхонлигини оширишга рағбатлантириш учун танлов-тестлар, викториналар, ҳуқуқий тарғиботга доир бошқа акциялар ташкил этилди.\nҲуқуқий марш давомида ўтказилган барча тадбирлар карантин қоидаларига қатъий риоя қилган ҳолда ташкил этилди.\nPrevious articleСупер-контрактга кирганлар таълим кредити олиши мумкинми?\nNext article“ФЕРМЕРГА МАДАД” ФЕРМЕРЛАРГА ҲУҚУҚИЙ ЁРДАМ БЕРАДИ


Барча давлат мулки ягона реестрга киритилади | NORMA.UZ\nҲужжатнинг қоидалари давлат мулкини бошқариш, давлат улушини тадбиркорлик субъектларига бериш шартлари самарадорлигини оширишга қаратилган.\nҚарор билан иккита низом тасдиқланди:\nЧет элда жойлашган давлат мулки объектларининг ҳисобини юритиш ва уларни бошқариш тартиби тўғрисидаги низом.\nДавлат мулки объектлари реестрини онлайн режимида юритиш учун "property.davaktiv.uz" сайти барпо этилмоқда. Унда барча объектлар, давлат улушига эга юридик шахслар, давлат автотранспорт воситалари, интеллектуал мулк объектлари, фойдаланилмаётган ер майдонларининг тўлиқ ва аниқ ҳисоби бўлади.\nАхборот ҳар уч ойда янгиланади, бўш турган объектлар эса жойига чиқмаган ҳолда ва объектма-объект юрмасдан аниқланади.\nМамлакатимиз ташқарисида жойлашган давлат мулки объектлари бўйича аниқ ҳисоби, паспорти ҳамда ягона реестри юритилади. Давлатга тегишли корхоналар, акциялар пакети ва мулкий мажмуаларни сотиш халқаро стандартлар талабларини инобатга олган ҳолда амалга оширилиши керак.\nИкки ой муддатда Маъмурий жавобгарлик тўғрисидаги кодексга давлат мулки объектлари, шунингдек, чет элда жойлашган давлат мулки объектлари тўғрисидаги маълумотларни тақдим этмаганлик учун раҳбарларнинг жавобгарлик чораларини белгилайдиган ўзгартириш ва қўшимчалар киритилади.\nБир ой муддатда бўш турган объектлардан самарали фойдаланиш бўйича намунавий "йўл-харитаси"ишлаб чиқилади ва тасдиқланади.\nДавлат активларини бошқариш агентлиги матбуот хизматининг ахборотига кўра, мамлакат ҳудудида жойлашган объектлар бўйича маълумотлар Агентлик ва унинг ҳудудий органлари сўровига биноан ҳар олти ойда тақдим этилган. Бироқ қонунчиликда бундай ахборотни тақдим этмаганлик учун жавобгарлик назарда тутилмаган эди. Шу билан бир қаторда, ҳисоботларни тайёрлаш ва қоғоз шаклида вилоятлар марказларига жўнатишда қийинчиликлар мавжуд эди.\nНатижада 7 мингдан зиёд давлат объектлари бўйича ахборот тақдим этилмаган, бўш турган объектлар бўйича маълумотлар объектма-объект юриб йиғилган. Давлат мулки тўғрисидаги тўлиқ бўлмаган ахборот ва ундан фойдаланиш устидан етарлича назорат ўрнатилмаганлиги уни ноқонуний бегоналаштириш ҳамда Вазирлар Маҳкамасининг махсус қарорисиз кафолат сифатида гаровга қўйиш ҳолларига олиб келган.\nЧет элдаги давлат активлари бўйича ахборот балансида мулк бўлган ташкилотлар томонидан тақдим этилган. Давлат мулкини самарали бошқариш ва ҳисобот топшириш бўйича тартиб мавжуд эмас эди.


ICHKI TARTIB QOIDALAR | TDTUTF ISLOM KARIMOV NOMIDAGI TOSHKENT DAVLAT TEXNIKA UNIVERSITETI TERMIZ FILIALI RASMIY WEB SAYTI\n«ТАСДИҚЛАЙМАН» Тошкент давлат техника филиали Термиз филиали директори _________Н.С.Амирқулов\n«____» _________ 2017 йил\nТОШКЕНТ ДАВЛАТ ТЕХНИКА УНИВЕРСИТЕТИ ТЕРМИЗ ФИЛИАЛИ ТАЛАБАЛАРИНИНГ ИЧКИ ТАРТИБ – ҚОИДАЛАРИ\n1. УМУМИЙ ҚОИДАЛАР:\nЎзбекистон Республикаси “Таълим тўғрисида”ги қонунининг 4-моддасида жинси, ёши, тили, ирқи, миллий мансублиги, эътиқоди, динга муносабати, ижтимоий келиб чиқиши, хизмат тури, ижтимоий мавқеи, турар жойи, Ўзбекистон Республикаси ҳудудида қанча вақт яшаётганлигидан қатъий назар, ҳар кимга билим олишда тенг ҳуқуклар кафолатланади.\nЎзбекистон Республикасида барча фуқаролар бир хил ҳуқуқ ва эркинликларга эга бўлиб, жинси, эътиқоди, шахси, ижтимой мавқеидан қатъий назар, қонун олдида тенгдирлар.\nЎзбекистон Республикаси Конституциясига мувофиқ ҳар бир фуқаро қонунда белгиланган тартибда касб танлаш, билим олиш, ижтимоий ҳимояланиш, соғлиғини мустаҳкамлаш ва бошқа ҳуқуқларга эга.\nФилиал талабаларининг ички тартиб-қоидалари барча талабаларнинг ўз ватанига чексиз садоқатли, ҳар томонлама камол топган шахс сифатида шакллана бориш ва юксак маънавиятга эга бўлишларини таъминлайдиган мажбуриятларини онгли бажаришларига асосланади.\nФилиал таълим жараёни маърузалар, семинар, лаборатория ва амалий машғулотлар, ўқув, педагогик ва ишлаб чиқариш амалиёти, курс ишлари, БМИ лари чет эл ўқув юртлари билан тажриба алмашиш, тест ва рейтинг назоратларини топшириш каби хилма-хил кўринишларда ташкил этилади. Ҳар бир академ rypyҳ буйича талабаларнинг давомати, ўтилган дарс мавзулари ва вақтларини, шунингдек, ҳар бир талабанинг рейтинг балларини қайд этиб бориш мақсадида деканат томонидан махсус журнал жорий этилган бўлиб, у дарсдан ташқари вақтларда деканатда сақланади. Бу журнал ҳар куни машғулотлар бошланиши олдидан тегишли қайдлар қилиш учун гуруҳда дарс олиб борувчи ўқитувчига берилади.\nII. ТАЛАБАЛАРНИНГ ҲУҚУҚЛАРИ:\nХавфсизлик ва тозалик талабларига мос келувчи замонавий таълим олиш шароитига эга бўлиш;\nЎзбекистон Республикаси “Таълим тўғрисида” ги қонунининг 20-моддасига кўра қонун ҳужжатларига ва меъёрий ҳужжатларга мувофиқ имтиёзлардан фойдаланиш, стипендия олиш ва талабалар турар жойларида яшаш;\nтаълим-тарбия олишлари учун юқори малакали профессор-ўқитувчилар билан таъминланиш;\nфилиал, шаҳаp, вилоят ва Республика миқёсида бўладиган турли хил танловларда қатнашиш;\nтурли танлов ва мусобақаларда ҳамда жамоат ишларида фаол катнашганлиги учун филиал маъмурияти томонидан тақдирланиш;\nфилиал Касаба уюшмаси ва Ёшлар иттифоқи бошланғич ташкилотларига аъзо бўлиш;\nҳар ўқув йилининг охирида ва янги йил муносабати билан таътилга чиқиш;\nсоғлиғи ёки бошқа бирор сабаб туфайли қишки ёки ёзги сессияни вактида топшира олмаганда тегишли ҳужжат асосида оралиқ ва бошқа назоратларни топшириш, керакли рейтинг балларини тўплаш ва сессияни топшириш;\nузрли сабабларга кўра кўп дарс қолдирган ва ўқишни давом эттириш имконияти бўлмаган ҳолларда факультет декани томонидан расмийлаштирилган буйруқ асосида академ таътил олиш;\nёзги таътил вақтларида талабаларнинг филиалга қарашли “Хумсон” дам олиш масканида ҳордик чиқариши;\nмоддий жиҳатдан қийналган шароитда филиал касаба уюшмаси томонидан турли хил ёрдамлар олиш;\nдарс тайёрлаш мақсадида филиал ва факультет кутубхонларидан фойдаланиши;\nфилиал ва талабалар турар жойларида ташкил этилган умумий овқатланиш жойларидан фойдаланиш;\nҳорижий мамлакатларда таълим олиш ҳуқуқини берувчи турли-хил танловларда қатнашиш, танлов талаблари асосида етарли миқдорда рейтинг балларини тўплаган ҳолда ҳорижий мамлакатларга таълим олиш учун бориш;\nилмий тадқиқот олиб бориши, тадқиқот натижаларини халк хўжалиги ва ўқув жараёнига тадбик этилишида қатнашиш;\nлозим бўлганда гуруҳ раҳбари, факультет раҳбарларига, сўнгра филиал директори ўринбосарлари ва директорига мурожаат қилиш;\nфилиал миқёсидаги маънавий-маърифий, хўжалик ишларида, спорт секциялари ва бошқа хаваскорлик тўгараклари ишида иштирок этиш;\n«Виждон эркинлиги ва диний ташкилотлар тўғрисида» ги қонунга асосан белгиланган қоидаларга риоя қилиш.\nталабаларнинг аъло ва яхши назарий тайёргарликка эга бўлиш, филиал ижтимоий ҳаётида, кафедраларнинг илмий-тадқиқот ишларида фаол иштирок этиши орқали ишга тавсия қилиниш ҳамда магистратура ва аспирантурага киришда имтиёзли ҳукуққа эга бўлиш ва бошқалар;\nнамунали хулқ, ўқиш, илмий-тадкикот ишларидаги юксак кўрсаткичлари, филиал ижтимоий ҳаётида фаол иширок этганлиги, Республика илмий танловлари ғолиби, халқаро кўриклар совриндори бўлганлиги учун талабалар қуйидаги рағбатлантиришга сазовор бўлиш.\n– ректор ташаккурини олиш;\n– турли ёрлиқлар, қимматбаҳо совринлар билан такдирланиш;\n– алоҳида таъсис этилган стипендияларга сазовор бўлиш ва бошқалар.\nIII. ТАЛАБАЛАРНИНГ МАЖБУРИЯТЛАРИ:\nфилиал директори ва факультет деканларининг барча буйруқларини бажарилишида намуна кўрсатиш;\nфилиалда ўтказиладиган барча маънавий-маърифий тадбирларда фаол иштирок этиш, ўзларининг маънавий-маърифий ва илмий савиясини ошириш орқали баркамол инсонга айлана бориш;\nташкилотчилик, оммавий — сиёсий, маънавий-маърифий ва тарбиявий ишлар кўникмасини эгаллаш, илмий ва сиёсий билимларни таркиб топтириш, шунингдек, филиалда ўтказилаётган барча тадбирларда фаол катнашиш;\nўзи танлаган ихтисоси буйича назарий билим ва амалий кўникмаларни мунтазам равишда чуқур эгаллаш орқали юқори малакали мутахассисга айлана бориш;\nфилиал комплекс режаси ва дастурларида кўрсатилган барча топшириқларни аъло даражада, белгиланган муддатларда бажариш;\nжорий, оралиқ ва якуний рейтингларни топширишда фаол иштирок этиш;\nмашғулотларга узрли сабабларга кўра қатнаша олмаган ҳолда факультет деканига бу ҳақда маълум қилиш ва нима сабабдан дарс қолдирганини асословчи ҳужжатни, касал бўлиб қолган тақдирда шифокорлар томонидан берилган маълумотномани тақдим этиш;\nўқув йилида сабабсиз 30 ва ундан кўп соат ўқув машғулотларини қолдирмаслик;\nўқув йилда академ қарзлари бўлган ҳолда уни белгиланган муддатларда топшириш, акс ҳолда талаба филиалдан четлаштирилиши мумкин;\nфилиалга замонавий, ихчам кийимда келиш; (озода, батартиб кийим, қизлар учун ортиқча тақинчоқларсиз);\nфилиал талабаси деган номга доғ туширмаслик;\nбарча талабаларнинг филиал профессор-ўқитувчилари, ходимлар ва ўзаро бир-бирлари билан муносабатларда хушмуомала бўлиш;\nфилиал ҳудудида, ўқув биноларида, талабалар турар жойларида тозаликка риоя қилиш, тамаки маҳсулотларини чекмаслик;\nўз диний эътиқодидан қатъи назар, диний экстремистик ва шовинистик қарашлардан томомила холи бўлиш;\nфилиалда, талабалар турар жойларидаги ички-тартиб қоидаларига тўлиқ риоя қилиш, филиал мулкини асраб-авайлаш.\nIV. ТАЛАБАНИНГ БУРЧЛАРИ:\nЎзбекистон Республикаси Давлат герби, Давлат мадҳияси, Давлат байроғини эъзозлаш, ҳар душанба дарс олдидан ўтказиладиган Давлат мадҳияси ижросида иштирок этиш;\nфилиал маъмурияти ва факультет жамоаси томонидан ўтказиладиган барча тадбирларда фаол иштирок этиш;\nтанафус вақтида тинчлик ва тартибни сақлаш;\nҳар куни дарс жадвалида кўрсатилган вақтда филиал аудиторияларида дарсда бўлиш;\nҳар бир дарсга пухта тайёргарлик билан келиш;\nўзлари ўқийдиган аудитория тозалигига, жиҳозларнинг бутун сақланишига жавобгар бўлиш;\nфилиалдаги таълим олиш ва педагогик амалиёт жараёнида ички тартиб-қоидаларга қатъий риоя қилиш;\nмаъруза ва амалий машғулотларда фаол қатнашиб, ижодий фикрлаш, уни амалда кўрсатиш учун интилиш;\nўқув хоналари, лабораториялар ва устахоналардаги асбоб-ускуналарнинг соз бўлишига жавобгар бўлиш;\nбарча талаба-қизлар филиал ҳудудида ва дарс жараёнида ихчам, замонавий ва миллий кийимда бўлиш;\nфилиал йўлакларида, зинапояларида сергаклик билан юриб, профессор-ўқитувчиларга ва ўзларидан катталарга йўл бериш;\nдарсга кечикиб келмаслик;\nтаълим олиш жараёнида филиалнинг ички тартиб-қоидаларига қатъий риоя қилишлари ва уни бузганларга нисбатан муросасиз муносабатда бўлиш;\nмустақил Ўзбекистон Республикаси, Низомий номидаги Тошкент Давлат педагогика филиали талабасига муносиб барча ижобий хусусиятларини ўзларида мужассамлаштириш;\nўз бурчини виждонан ва намунали бажариш.\nV.ТАЛАБАЛАР ТУРАР ЖОЙЛАРИДА ИСТИҚОМАТ ҚИЛУВЧИ ТАЛАБАЛАРНИНГ АМАЛ ҚИЛИШЛАРИ ЛОЗИМ БЎЛГАН БУРЧ ВА МАЖБУРИЯТЛАРИ:\nфилиал раҳбарияти томонидан ўрнатилган тартиб-қоидалар асосида талабалар турар жойига жойлашиш;\nталабалар турар жойларида яшовчи талабалар учун ўрнатилган тартиб-қоидаларга сўзсиз бўйсуниш;\nўз хонасини озода ва саранжом ҳолда сақлаш, хонани эстетик дид билан жиҳозлаш;\nталабалар турар жойларида ўтадиган барча маънавий-маърифий тадбирларда, кечаларда ҳамда шанбаликларда фаол иштирок этиш;\nталабалар турар жойларидаги ва ўз хонасидаги барча жиҳозларни авайлаб асраш, зарур бўлган ҳолда ўз хоналарини жорий таъмирлаш.\nVI. ҚУЙИДАГИЛАР ТАЛАБАЛАР ТУРАР ЖОЙЛАРИДА ЯШОВЧИ ТАЛАБАЛАРГА ҚАТЪИЯН МАН ЭТИЛАДИ:\nспиртли ичимликлар ичиш, чекиш ва кайф берувчи турли гиёҳвандлик моддаларини истеъмол қилиш, қимор ўйнаш;\nмаст ҳолда ва ифлос кийим-бошда юриш;\nбир-бирларини ҳақорат қилиш, муштлашиш ва беҳурмат қилиш;\nюзини беркитиб юриш, сочни меъёрдан ортиқ ўстириш, соқол қўйиш ва бошқалар;\nталабалар турар жойи йўлакларидаги ва ўз хоналаридаги жиҳозларни бузишлари ёки ишдан чиқаришлари;\nталабалар турар жойида қаттиқ гапириш, шовқин солиш, ножўя сўзларни айтиб чақириш, деворларига ёмон сўзларни ёзиш;\nтурли хил тижорат жумладан, ўз уяли телефонда бошқаларнинг гаплашиши эвазига тижорат қилиш ва олди-сотти ишлари билан шуғулланиш;\nўз хонасига бегона шахсларни таклиф қилиш.\nVII. ИЖАРАДА ЯШОВЧИ ТАЛАБАЛАРНИНГ АМАЛ ҚИЛИШЛАРИ ЛОЗИМ БЎЛГАН БУРЧ ВА МАЖБУРИЯТЛАРИ\nижарада яшовчи талаба энг аввало булғуси педагог эканлигини унутмаслиги;\nижарада турган манзилини, уй эгалари тўғрисидаги маълумотни 3 кун муддат ичида факультет деканатига билдириши;\nижарага жой берган хонадон эгаси ва шу оила аъзолари билан ҳамда шу уй жойлашган маҳалла фуқаролари билан яхши муомалада бўлиши;\nхавфсизликни таъминлаш борасида маҳаллага яқиндан ёрдам бериши лозим.\nVIII. ҚУЙИДАГИЛАР БАРЧА ТАЛАБАЛАРГА ҚАТЪИЯН МАН ЭТИЛАДИ:\nўқиш жараёнида профессор-ўқитувчилар ва ходимларга совға таклиф қилиш;\nжамоат жойларида ва филиал ҳудудида маст ҳолда, кийим-боши ифлос ҳолда юриш;\nжамоат жойларида ва филиал худудида спиртли ичимликлар ичиш, тамаки маҳсулотларини чекиш ва кайф берувчи турли гиёҳвандлик моддаларини истеъмол қилиш;\nфилиалда, жамоат жойларида бир-бирларини ҳақоратлаб, беҳурмат қилиш ва муштлашиш;\nфилиал йўлакларида, аудиторияларда ҳамда хоналарда кўргазма ва бошқа жиҳозларни бузиш ёки ишдан чиқариш;\nфилиал ҳудудига, талабалар турар жойлари жойлашган худудларга шахсий автомашиналарда келиш ва юриш;\nдарс жараёнида профессор-ўқитувчиларнинг дарсларини қасдан барбод қилиш;\nўқув биноларида қаттиқ гапириш, шовқин солиш, ножўя сўзларни айтиб чақириш, дарс вақтида ўқув биноси йўлакларида юриш, деворларга ҳамда парталарга ёзиш ва бош кийимда дарсда ўтириш;\nдавлат томонидан қонуний рўйхатга олинмаган турли хил ташкилотларга аъзо бўлиш;\nдавлат тизимига қарши даъват қилиш ва турли хил қўпорувчилик ишларини олиб бориш;\nЎзбекистон Республикаси давлат тизимига қарши бўлган диний оқимларнинг даъватига кириш;\nортиқ даражада эътиборни жалб этувчи кийимда (калта юбка ва тиззадан юқори кўйлакда ёки юзни беркитиб) юриш, сочни меъёридан ортиқ ўстириш, соқол қўйиш, шимнинг пойчаларини қайтариб юриш;\nдавлат ташкилотларида, болалар боғчаси, мактаб, ўрта махсус ва олий ўқув юртларида ва бошқа жойларда динни тарғиб қилиш;\nушбу қонунни бузган шахс қонун олдида жавобгарликка тортилади;\nахлоқий бузуқлик ва жиноят ҳисобланган фоҳишабозлик билан шуғулланиш;\nдавлат сиёсатига қарши бўлган адабиётларни ўқиш ва уларни тарғиб қилиш ҳамда норасмий митингларда қатнашиш.\nIX. ФИЛИАЛ ТАЛАБАЛАРИНИНГ ИЧКИ ТАРТИБ-ҚОИДАЛАРИГА РИОЯ ҚИЛМАГАНЛАРГА НИСБАТАН ҚУЙИДАГИ ЧОРАЛАР КЎРИЛАДИ:\nҲар бир талаба мазкур тартиб қоидаларга амал қилмаган тақдирда:\nэнг аввало якка тартибда огоҳлантирилади;\nўз гуруҳида ва факультетида муҳокама этилади ва расмий огоҳлантирилади;\nталабалар сафидан чиқарилади.\nИнтизомий чоралар филиал директори, унинг муовинлари ва факультет декани томонидан берилади.\nТалабаларнинг филиал ичида, жамоат жойларида, талабалар турар жойларида қатъий риоя қилишлари шарт бўлган мазкур ички-тартиб қоидалари ректорат ҳамда факультетлар ва талабалар турар жойларининг кўринарли жойларига илиб қўйилади.\n«ТАЛАБАЛАРНИНГ ИЧКИ-ТАРТИБ ҚОИДАЛАРИ» филиал талабаларининг умумий йиғилишида ҳамда филиал Кенгашининг 2017 йил ____ августдаги 1-сонли мажлисида қабул қилинди.\nЮқорида кўрсатилган қоидаларга барча талабалар амал қилиши шарт ва мажбурийдир.\nК е л и ш и л д и :\nМаънавий – Маърифий\nишлари бўйича директор ўринбосари: Х.Жўраев\nуюшмаси раиси: Ж. Рахмонқулов


Жиззахда коронавирус карантини эълон қилингандан буён бугунги кунга қадар карантин қоидаларига амал қилмаслик билан боғлиқ қанча ҳолат қайд этилди? » Бахмал тумани ҳокимлиги расмий сайти\nБахмал тумани ҳокимлиги » Янгиликлар » Жиззахда коронавирус карантини эълон қилингандан буён бугунги кунга қадар карантин қоидаларига амал қилмаслик билан боғлиқ қанча ҳолат қайд этилди?\nЎзбекистонда коронавирус карантини эълон қилинган 16 мартдан буён бугунги кунга қадар карантин қоидаларига амал қилмаслик билан боғлиқ жами 12 484 та ҳолат аниқланди.\nИИВ матбуот хизмати хабарига кўра, энг кўп — 2 150 та қоидабузарлик Тошкент шаҳрида қайд этилган. Тошкент вилоятида эса бундай ҳолатлар сони эса 1 001 тани ташкил этмоқда. Республика бўйича аниқланган қолган қоидабузарликлар эса қуйидагича:\nЖиззах вилоятида – 1 117 та ҳолат;\nБухоро вилоятида – 624 та ҳолат;\nСамарқанд вилоятида – 1 330 та ҳолат;\nҚашқадарё вилоятида – 657 та ҳолат;\nСурхондарё вилоятида – 826 та ҳолат;\nХоразм вилоятида – 239 та ҳолат;\nСирдарё вилоятида – 456 та ҳолат;\nФарғона вилоятида – 1 681 та ҳолат;\nНавоий вилоятида – 221 та ҳолат;\nНаманган вилоятида – 979 та ҳолат;\nАндижон вилоятида – 717 та ҳолат;\nҚорақалпоғистон Республикасида — 486 та ҳолат.\nЭслатиб ўтамиз, Шавкат Мирзиёев эпидемияга қарши кураш қоидаларини бузганда жавобгарлик кучайиши тўғрисидаги қонунни имзолади. Қонунга кўра, карантин қоидаларини бузганлик учун жазо кучайтирилди ва жарималар миқдори бир неча баробар оширилди. Юқумли касаллик ҳақида ёлғон маълумот тарқатганлик учун жиноий жавобгарлик жорий этилди.\nШунингдек, Президент коронавирус масаласида Ўзбекистон халқига яна бир бор мурожаат қилди. Ўзбекистонга коронавируснинг кириб келиши ва тарқалишининг олдини олиш бўйича махсус комиссия коронавирусга қарши карантин қоидаларига риоя қилишни сўраб мурожаат йўллади.\nЖиззахда карантин қоидаларига амал қилмаслик билан боғлиқ қанча ҳолат аниқланди?\nБугун, 25 мартдан бошлаб тиббиёт ниқобисиз юрганлар жавобгарликка тортилади


Qalampir.uz - Юлдуз Турдиева мусофирлар учун қўшиқ куйлади\nЮлдуз Турдиева мусофирлар учун қўшиқ куйлади\n17:20, 12.07.2016 Премьера\nҚўшиқда хонанда Юлдуз Турдиева узоқ юртларда юрган фарзандини кутаётган оналар дардини куйга солган.\nЎзбекистонда хизмат кўрсатган артист Шуҳрат Қаюмовнинг ўтган йили “Истиқлол” санъат саройида тақдим этган концерт дастурида “Она” номли қўшиғидан аввал, Ўзбекистон халқ артисти Тўти Юсупова саҳнага чиқиб, монолог ва “Она, мен келдим дегин” номли шеърни ўқиган эди. Кўп ўтмай Тўти Юсупова ўқиган бу шеър ижтимоий тармоқлар ва Telegram мессенжерида оммалашиб кетди. Унда шоира Мунаввара Усмонова фарзандини кутиб толиққан, кўзлари йўлга боқиб, нуридийдасига меҳрини, қалбидаги изҳорини етказиш илинжида бўлган оналар дардидан сўз очган.\nЎзбекистонда хизмат кўрсатган артист Юлдуз Турдиева ижросидаги “Она, мен келдим...” номли янги қўшиқ шоира Мунаввара Усмонованинг шеъри билан яратилди.\n“Ўзбекистонда хизмат кўрсатган артист Шуҳрат Қаюмовнинг концерт дастурида Ўзбекистон халқ артисти Тўти Юсупова ўқиган шеърни эшитиб, кўзимга ёш келганди.\nБир куни Ўзбекистон халқ артисти Озодбек Назарбеков бастакор Дилшод Аҳмадшо ажойиб қўшиқ қилганини айтиб, “Бир эшитиб кўр, сенга мос қўшиқ бўлибди”, деб қолдилар. Қўшиқ менга жуда ёқди ва уни куйлашга қарор қилдим.\nБу қўшиқ нафақат оналарга, балки танидан мадори кетиб, кексайиб қолган, кун сайин меҳрга ташна бўлиб бораётган онасини ташлаб ўзга юртларга кетган, пул топиш илинжида онасини соғинчларга гирифтор қилганларга бағишланади”, дейди Турдиева.\nЎзбекистонда хизмат кўрсатган артист Юлдуз Турдиева ижросидаги навбатдаги қўшиқ жуда ёқимли чиққан. Шоира Мунаввара Усмонова ўз шеърида оддий, юракка тез етиб борувчи сўзлардан фойдаланганки, уни эшитган ҳар бир тингловчининг қалбида ўзгача ҳислар жўш уради.\n“Шеърнинг ўзи дардли. Уни ўқиб узоқ йиғладим, кўз ўнгимдан фақат онам ўтди”, дейди хонанда.\nҚўшиқни сайтимизнинг мусиқа бўлимида тинглаш ва кўчириб олиш имкониятига эгасиз.\nТеглар:Юлдуз Турдиева Мунаввара Усмонова Премьера\nСаакашвили “Одесса” аэропортини ёпиб қўймоқчи\n18:20, 30.05.2018 4 154\nЭксклюзив премьера: Юлдуз Усмонованинг 21 та янги қўшиғини “Qalampir.uz”дан кўчириб олинг\n16:10, 31.03.2018 30 357\nЭксклюзив премьера: Юлдуз Усмонова сотқин дўстлари ҳақида қўшиқ куйлади\n17:03, 15.03.2018 13 034\nОйбек ва Нигорадан фарзандига аталган қўшиқ премьераси: Дарвоқе, улар яна фарзанд кутмоқда\n18:14, 09.01.2018 11 020\nЮлдуздан премьера: Конституция байрамига бағишланган қўшиқни қарши олинг\n18:50, 07.12.2017 7 753


ССВ: дезинфекция туннеллари коронавирусга қарши энг фойдасиз чора - Zamin.uz\n15:50 / 06.09.2020\nПрофилактика мақсадида қўлланиладиган айрим чоралар самарасиз эканини, қайтага салбий оқибатлари кўпроқлигини вақт кўрсатиб қўймоқда. ССВ матбуот котиби Фурқат Санаевга кўра, шундай чоралардан бири дезинфекция туннелларидир.\nҲозирда бундай туннеллар деярли ҳар бир ташкилот, хусусан, умумий овқатланиш объектлари, аэропорт, темир йўл вокзаллари, бозорлар, супер маркет каби қатор муассаса бинолари олдида ўрнатилган. Ҳатто кириш йўлакларининг бошқа қисмлари қизил ленталар билан ўралиб, одамларга шу туннел орқали ўтишдан бошқа йўл қолдирилмаган. Республика ихтисослаштирилган аллергология илмий-амалий тиббиёт маркази директори, тиббиёт фанлари доктори, профессор Илмира Разиқова бундай туннелларинг инсон организмига зарарли томонлари ҳақида сўзлаб берди:\nКун давомида ишлаб турган туннелдан бир киши қайта-қайта ўтишига тўғри келиши мумкин. Давомий ишлатилган ҳар бир кимёвий модда инсон организмида аллергик ҳолатларни келтириб чиқаради. Аллерголок Илмира Разиқова бунинг асоратлари ўта хавфли тус олиб кетишидан огоҳлантиради.\nМутахассиснинг айтишича, бу юқори нафас йўлларининг енгил қизаришидан то енгил куйишгача бўлган холатларни чақиради. Бунинг натижасида инсонда аллергик ринит, коньюктивит, бронхит ва ҳаттоки оғир касаллик ҳисобланувчи – бронхиал астмага олиб келиши мумкин.\nЖахон соғлиқни сақлаш ташкилоти ҳам бундай туннелларнинг самарадорлиги исботланмаганлигини билдирди.\n— Дезинфекция туннелларини метро ёки бошқа муассаса бинолари олдида ўрнатилиши шарт эмаc деб ҳисоблаймиз, — дейди аллерголог Илмира Разиқова.\nйўлга қўйилгани мақсадга мувофиқ, — деб айтмоқда мутахассис. “Замин” янгиликларини “Facebook”да кузатиб боринг\n3-07-2020, 09:20, Жамият


Таъсирли ибодат ҳақида — Dilkashradio.com\nАссалому алайкум азиз радио тингловчил ака ука ва опа сингиллар. Ибодатга багишланган дастурга хуш келибсиз. Азизлар, сиз имонга келганмисиз? Сиз хам хазрати Исо Масихнинг шогирдимисиз? Агар шундай булса, мен сизни чин калбимдан муборакбот этаман. Азизим, менга шуни айтингчи, ибодат имонли хаётингизда кандай уринни эгаллайди? Ибодат сиз учун кандай даражада мухим? Бу саволларга жавоб топиш максадида, мен сизга Каломдаги Ёкуб мактубининг 5чи бобига назар ташлашингизни сураган булардим. У ерда куйидаги оятлар келтирилган. Агар орангизда бирор киши азоб-уқубат чекаётган бўлса, ибодат қилсин. Агар биров кўтаринки руҳда бўлса, ҳамду санолар ўқисин. Агар сизлардан бирор киши бемор бўлса, имонлилар жамоатининг оқсоқолларини чақирсин. Улар Раббимиз Исо номи билан дуо қилиб, беморнинг бошига ёғ суркасинлар.\nИмон билан қилинган дуо беморни соғайтиради, Раббимиз Ўзи уни тузатади. Агар бемор гуноҳ қилган бўлса, Раббимиз уни кечиради. Шундай қилиб, шифо топишингиз учун, бир-бирингиз олдида қилган гуноҳларингизга иқрор бўлинглар ва бир-бирингиз учун ибодат қилинглар. Солиҳ одамнинг зўр бериб қилган илтижоси кучли таъсирга эгадир. Мана, Илёс пайғамбар ҳам бизга ўхшаш бир инсон эди. Ёмғир ёғмасин дея, у астойдил илтижо қилди ва ер юзига уч йилу олти ой ёмғир ёғмади. У яна илтижо қилгач, осмондан ёмғир ёғди ва ердан ҳосил униб чиқди. Эй биродарларим, агар сизлардан бирор киши ҳақиқат йўлидан бош тортса, уни яна ҳақиқатга қайтаришга тиришинглар. Билингларки, гуноҳкорни хато йўлдан қайтарган киши ўлимдан бир жонни қутқарган ва кўп гуноҳларни ювган бўлади.\nАзизлар, куриб турганингиздек, имонли киши учун ибодат жуда мухимдир. Ахир биз имонликлар айнан ибодат оркали Худо билан сухбатлашишамиз, Унга дардимизни айтамиз Хуллас ибодат оркали биз Раббимиз билан гаплашамиз. Айнан имон билан айтилган ибодат катта куч кудратга эгадир. Сиз хам дустим, ибодат килганда дойим имон билан дуо килинг. Оятда айтилганидек, “Имон билан килинган дуо беморни согайтиради”. Бу рост! Чиндан хам, имон билан айтилган дуо катта кудратга эгадир. Азизлар, мен хам имонли ибодат килишни истайман. Дойим калбимдаги имон билан Худога муражаат килишни истайман. Сиз чи? Сиз хам шуни истайсизми? Ундай булса ибодатимга кушилинг. Истасангиз мен билан бирга ибодат килинг. Осмондаги Отажон, Сен тирик ва севги Худосисан. Сен бизни шу кадар севдингки хатто Исо Масихни биз учун курбон килдинг.\nХудойим, биз энди Сенга тегишлимиз. Чунки Сен бизни узингники килиб олдинг. Биз илгари шайтоннинг хокимиятига тегишли эдик. Лекин бахтимизга Сен борсан, Сен бизга нажот бердинг. Бу ажойибдир! Худойим, энди биз Сен билан бирга хаёт кечиришимиз ва рухан улгайишимиз учун бизга имонли ибодат килишни ургат. Биз хам Сенга дойим имонли ибодат килиб Сен билан дойим имонли сухбат олиб боришни истаймиз. Худойим, буни факат Сен амалга ошира оласан. Факат Сен бизга ибодат килишни ургата оласан. Худойим, Сенинг мукаддас номинг ила ибодат килдик. Омин. Азизлар, мен билан бирга ибодат килганингиз учун рахмат. Бордию ибодат эхтиёжларингиз булса бизга бу хакда dilkash@najot.com электрон манзилига мактуб йулланг ёки булмаса www.najot.com сайтига ташриф буюриб хабар колдиринг. Биз сиз учун ибодат киламиз. Хайир азизлар, омон булинглар.\nМасихийларнинг жамиятдаги хатти харакати\nБирга ибодат қилиш


Ким ошди савдолари қанчалик шаффоф ва адолатли ўтмоқда?\nБугун давлат корхоналарини хусусийлаштириш заруратини даврнинг ўзи тақазо этиб, хусусий секторга берилмоқда. Ҳаммаси жуда оддий туюлади: гўёки давлат мулклари адолатли ким ошди савдоси орқали сотилмоқда.\nАммо ҳақиқат шундаки, яқингача мамлакатимизда давлат мулкини «гўзаллик танлови»га ўхшайдиган танловда сотиш одат тусига кирганди — унда мансабдор шахслар мулкни сотиш ва ўтказиш, унинг эгаси ким бўлиши тўғрисида субъектив тарзда қарор қабул қилинарди. Давлат мулки ва суд қарорлари бўйича мусодара қилинган объектлар мулк қўмитасининг шаҳар(туман) филиаллари томонидан ўтказиладиган маҳаллий аукцион савдолари орқали сотиларди. Жойларда инсон омили аралашуви сабабли бу савдолар қонунни қўпол равишда бузган ҳолда ўтказилишини бир неча бор қайд этилган.\nМасалан, бўлғуси эълонлар расмиятчилик учун адади 500 нусхадан ошмайдиган туман газетасида чоп этиларди. Савдолар ҳақида ҳам деярли ҳеч ким билмасди. Ташкилотчилар «бегоналар»ни қўймаслик учун (хорижий инвесторлар ҳақида гапирмаса ҳам бўлади) турли «туйнук»лар топишарди. Шаҳар (туман) маъмуриятлари раҳбарларининг қарори бўйича ер участкалари жисмоний шахсларнинг мулкига мутлақо бепул ўтиши ҳам мумкин эди.\nСуд қарори билан мусодара қилинган мулкни сотиш ишлари шаффоф бўлиши ва барча иштирокчилар учун тушунарли қоидалар асосида ўтказилиши учун 2017 йилда Ўзбекистон Республикаси Президентининг «Суд ҳужжатлари ва бошқа органлар ҳужжатларини ижро этишда мол-мулкни реализация қилиш тартиб-таомилларини тубдан такомиллаштириш чора-тадбирлари тўғрисида»даги қарори асосида давлат томонидан «E-IJRO AUKSION» электрон савдолар онлайн-платформаси яратилди. Расмий онлайн-аукционда қатнашиш нимаси биландир лотереяни эслатади. Агар омад чопса, ҳаммаси хамирдан қил суғургандай ўтади ва харидор мулкнинг қонуний эгасига айланади.\nАммо харид барча талаб ва шартларга амал қилганига қарамасдан, мулкнинг олдинги эгалари савдолар якунларидан шикоят қилишлари ва унинг бекор қилишга эришишлари мумкин. Бу жойлардаги амалдорларнинг аралашуви билан, асосийси эса – суд қарори билан юз беради.\nРеспублика миқёсидаги жанжал билан якунланган қатор савдолар бу тизимнинг ҳам номукаммал эканлигидан далолат бермоқда.\nТаҳлилларга кўра, харидорларнинг қонуний ҳуқуқ ва манфаатларининг тез-тез бузилиши натижасида кейинчалик харидорлар ўзлари сотиб олган мулкни муддатида ололмаяпти. Онлайн-савдолар натижаси, қонуний ғолибларнинг далилларига қарамасдан, кейинроқ турли инстанция судларининг қарорлари билан осонгина бекор қилиняпти; харидорлар кўрган зарар, сарфланган вақт компенсация қилинмаяпти. Ассаббузарлик ҳақида айтмай қўяверайлик.\nГарчи онлайн-аукционни яратиш учун асос бўлган Ўзбекистон Республикаси Президентининг қарорида аукцион натижалари ҳақидаги баённома харид қилиш-сотиш шартномасининг кучига эга бўлиб, у мулкка қўйилган ҳибсни олиб ташлаш, уни аукцион ғолибига бериш, мулкни ғолибнинг номига рўйхатдан ўтказиш (ҳисобга қўйиш), унга бўлган мулк ҳуқуқи ёки бошқа мулкий ҳуқуқлар учун асос бўлиб хизмат қилади, дейилган бўлса-да, амалда доим шундай эмас. Мисол учун, электрон онлайн-аукционларни ташкил қилиш агентлиги маълумотига кўра, «E-IJRO AUKSION» савдоларининг якунларини судлар томонидан бекор қилиниш ҳолатлари ҳамон кузатилмоқда.\nАйрим ҳолларда уларнинг ортида учинчи шахсларнинг яширин манфаатлари борлиги, улар олдин сотилган мулкни қайтаришдан манфаатдор экани ҳам бор гап.\nАукцион якунларини бекор қилиш ҳолатларидан ташқари, харидорлар ҳуқуқларининг тез-тез бузилиш ҳолатлари ҳам кузатилмоқда. «E-IJRO AUKSION» майдончаси харидорга қоғоз ҳужжат – «Ютуқ ҳақида далолатнома»ни бериш билан чекланади. Ушбу ҳужжат харид қилиш-сотиш шартномасининг кучига эга, аммо у мулкка бўлган ҳуқуқни тасдиқлайдиган ҳужжат ҳисобланмайди. Харидор томонидан «Ютуқ ҳақида далолатнома» олинишидан бошлаб, то мулкни давлат рўйхатидан ўтказиш ва унга бўлган мулк ҳуқуқининг кучга киришигача ойлаб, баъзида эса йиллаб вақт ўтиши мумкин.\nЮқоридаги муаммолардан кўринадики, жараёнда инсон омилини бекор қилишга қаратилган аукцион савдолари ҳам ҳали мукаммал эмас.


23 июня, 2021, 03:15\nТеги:Франция | Адриен Рабьо | Поль Погба | Н'Голо Канте | Дидье Дешам | Карим Бензема\nВоқеалар ривожини SPORTS.uz да кузатинг.\nSPORTS.uz Франция миллий терма жамоасининг Европа яшил майдонларида ўтаётган қитъа биринчилигида кўрсатаётган ноодатий ўйини борасида фикр алмашади.\nБудапештдаги беллашувдан сўнг кўплаб мутахассислар Франциянинг имкониятларига шубҳа билан қарашни бошлади. Қолганлар эса жамоани бошқа аспектларда кучли эканлиги якунда қўл келишидан умидвор. Хўш, французлар қайси жабҳаларда кучли ва кучсиз? Бугун шу мавзуда сўз юритамиз.\nЧемпионликка қарши: Чемпионлик ҳисси\nТан олиш лозим, Россия қабул қилган ЖЧдан сўнг барча футболчилар юқори концентрацияни сақлаб қолиши мушкул. Бу омил Венгрияга қарши баҳсда кўзга ташланиб қолди. Aйниқса, ўз кучига бўлган ортиқча ишонч айрим вазиятларда панд бериб қўйиши мумкин. Можаристон билан учрашувдаги бир эпизод эътиборимни тортди. Килиан Мбаппе ҳужумга ўтаётган бир пайтда рақиб ундан тўпни олиб қўйди. ПСЖ форварди бу воқеадан ҳайрон бўлганини яшириб ўтиргани йўқ. Германия билан беллашувда эса Франция бирорта аниқ зарбани амалга оширмади. Ягона голни Хуммельс ўз дарвозасига жойлаб қўйди. Будапештдаги ўйинда амалдаги ЖЧ ғолиблари атиги 4 бор аниқ зарба беришди. Бу чемпионлик учун курашадиган жамоага ярашмайдиган статистика.\nЧемпионликка ёрдам беради: Ҳар бир чизиқдаги лидер\nЛьорис - топ даражадаги дарвозабон. У бир неча йиллардан бери юқори формани сақлаб келмоқда. Варан Кимпембе билан ажойиб тандем ҳосил этди. Майдон марказида Рабьо чинакам қалъага айланди. Немислар билан тўқнашувда у 9 бор тўп учун курашда устун келди. Бугунги франциянинг ҳар бир чизиғида етакчи бор. Ҳужум учлиги чинакам супер юлдузлардан ташкил топган, бироқ...\nЧемпионликка қарши: Плеймейкернинг йўқлиги\nМайдон марказидаги Канте-Погба тандемига гап-сўз бўлиши мумкин эмас. Гризманн ва Мбаппе ҳам ўз ишини аъло даражада уддаламоқда, лекин уларнинг ҳеч бири плеймейкернинг ўрнини боса олмайди. Дешам шунчаки бехато ҳаракат қилишни биринчи планга чиқарди. Сўнгги пасни беришга қодир ижрочи бугунги Франция терма жамоасида йўқ. Бу камчилик Венгрия ва Германия билан ўйинларда кўзга ташланиб қолди. 1998 йилда дунёда тенгсиз, деб топилган Франция таркибида Зидан калибридаги плеймейкер мавжуд эди. Ҳозирги ҳужумчилар бундан мустасно. Шундай экан, мустаҳкам ҳимояга эга жамоалар билан тўқнашувларда жамоа имкониятлари камайиб кетаверади.\nЧемпионликка ёрдам беради: Марказдаги боғлам\n"Манчестер Юнайтед" Погбанинг қўлларини қанчалар "боғлаб" қўйганини Европа чемпионати кўрсатиб бермоқда. Aгар унинг трансфер суммаси баланд бўлмаганида, аллақачон ўзига қулайроқ бўлган "Ювентус"да жавлон ураётган бўлар эди. Терма жамоада Погба шунчаки маза қилмоқда. Ортида Рабьо ва Кантенинг борлиги эркинроқ ҳаракат қилиши учун замин яратмоқда. Н'Голо эса кеча Франциянинг қуйи дивизионида тўп тепаётган камтарин йигит. Ҳозир ЕЧЛ совринини боши узра кўтарган "олтин тўп" учун асосий даъвогар бўлиб турибди. Рабьо оғир мавсумлардан сўнг яна ўз формасини тиклаб олди. Майдон марказида французлар исталган ҳужумчини тўхтатиб қолишга қодир кучни жам қилган. Бу муҳим ўйинларда ҳимоячиларга кўмак беради.\nЧемпионликка қарши: Зерикарли футбол\n2012 йилги Европа чемпионатиа Висенте Дель Боске Испаниянинг прагматик футбол ўйнашини барчага кўз-кўз қилган ва якунда олтин медалларни ўзиники қилган эди. Дешам имкон қадар тежамкор футболга урғу бермоқда. Камроқ талофат кўрган ҳолда, биринчи хатога қадар тўп тепиш жамоанинг ўйинидан жозибани қочишига сабаб бўлди. Ҳозир бетараф мухлислар "уч ранглилар" кўрсатаётган футболдан норози. Дешам эса бор эътиборини натижа учун қаратмоқда. Саралаш баҳсларида бундай футбол учун Украина францияни жазолаган эди. Балки Европа чемпионатида ҳам шундай терма пайдо бўлар?!\nЧемпионликка ёрдам беради: Дешамнинг танлови\nДешам 2016 йилдаги Европа чемпионатидан сўнг анча тажриба тўплади. Ўз кучига бўлган ишончни қайтарди, мундиалда ғолиб чиқди. Ҳозир Францияни Дешамдан яхшироқ биладиган инсон ер юзида йўқ. Шундай экан, у тарғиб этаётган футболни танқид қилиш бироз ғалати. Дидье бор эътиборини бир неча йиллар давомида йиққан тажрибасини ишга солади. Катта эҳтимол билан бу унинг терма сафидаги охирги катта мусобақаси. Зинедин Зидан унинг ўрнини эгаллаш учун тайёр. Дешам сўнгги сўзини айтиши учун ҳар доимгиданда эҳтиёткорроқ бўлишга интилмоқда. Бунга унинг ҳаққи бор. Муҳими, натижа қилиб берса бўлгани.\nЧемпионликка ёрдам беради: Бенземанинг қайтиши\nБунга ишониш мушкулдек туюлади, аммо Каримни "ҳисобдан чиқаришга" шошилманг! Олдинда Португалияга қарши учрашув бор. Боз устига, плей-офф ҳам деярли ҳал этилмаган. Германияга қарши баҳсда у гол киритди (ҳисобга олинмаган бўлса ҳам), Венгрия билан ўйинда бирор маротаба зарба зонасига чиқарилгани йўқ. Бунга юқорида айтиб ўтганимиздек плеймейкернинг йўқ эканлигини асосий сабаб. Шунга қарамай, Карим майдонда юрак билан эмас, ақл билан ҳаракат қиладиган ҳужумчи. Бу битта гол ҳал қиладиган баҳсларда франциянинг "супер қуроли"га айланиши аниқ.\nЧемпионликка қарши: Плей-оффдаги рақиблар\nВенгерлар билан очко бўлишгач, "уч ранглилар" деярли кейинги босқични ҳал этиб қўйди. Aгар, Дешам шогирдлари 1-поғонани эгаласа, плей-оффда нисбатан кучсизроқ термага қарши ўйин ўтказади. Бир қарашда яхши янгилик, лекин чорак финалда Италия ёки Бельгия билан тўқнаш келиши аниқ. Иккинчи ўринни эгаллагаса, Испания ва Aнглиядан бири билан тўқнаш келиши аниқ. Умуман олганда, французлар плей-оффнинг энг мураккаб саватчасидан жой олиш арафасида. Ҳаммаси Португалияга қарши ҳал қилувчи ўйинда маълум бўлади. Бугунги франция жуда паст темпдаги футболга суянмоқда. Бундан ташқари, вазиятларни яратиш, хавфли зарбалар, кесиб ташланган паслар бобида ҳам муаммолар кўзга ташланиб турибди.\nДидье Дешам тажрибали мутахассис. У ўз ўйин услуби ва тарғиб этаётган футболини узоқ ўйлаб олгани аниқ. Нима ҳам дердик, французлар ўзи танлаган йўлда давом этишмоқда. Бу қанчалар тўғри эканлигини тез орада билиб олишимиз мумкин. Воқеалар ривожини SPORTS.uz да кузатинг.


Методы решения системы линейных уравнений\nЧизиқли тенгламалар системасини ечиш усуллари\nҚарши давлат университети “Мактабгача ва бошланғич таълим методикаси” кафедраси ўқитувчиси.\nМаълумки, ўрта умумтаълим мактаблар, лицей ва академик лицейлар ҳамда касб-ҳунар коллежларининг математика дарсларида чизиқли тенгламалар системалари (номаълумлар сони тенгламалар сонига тенг бўлган ҳоллар) ечилиши кўрсатилган. Лекин номаълумлар сони билан тенгламалар сони бир-бирига тенг эмас ҳоллари кўрилмаган. n та номаълумли m та чизиқли тенгламалар системаси қўйидаги кўринишга эга бўлади:\nai1x1+ai2x2+ai3x3+…+aijxj+… + ainxn=bi\nбунда, ихтиёрий ҳақиқий сонлар бўлиб, номаълумлар олдидаги коэффициентлар дейилади. bi лар эса озод ҳадлар деб юритилади.\nБунда х1.х2,…,хn - лар номаълумлардир.\n(1) системани қисқача: (2)\nАгар х1=к1; х2=к2,…,хn=кn сонларни (1) системага қўйганда, системадаги ҳар бир тенгламани айниятга айлантирса, у ҳолда бу сонлар системаси тенгламалар системасининг ечими дейилади.\nАгар (1) система ҳеч бўлмаса битта ечимга эга бўлса, бу система биргалашган система дейилади. Акс ҳолда, биргалашмаган система дейилади.\nАгар биргаликда бўлган система ягона ечимга эга бўлса, у ҳолда бундай система аниқ система дейилади.\nАгар биттадан ортиқ ечимга эга бўлса, бундай система аниқ бўлмаган система дейилади. (1) тенгламалар системасини:\nКўринишда белгилаб олсак, ушбу системани (3) кўринишдаги матрицали тенглама шаклида ифодалаш мумкин.\n(3) тенглама матрицали тенглама деб юритилади.\nФараз қилайлик, (1) системада номаълумлар сони тенгламалар сонига тенг бўлсин, унда бўлади.\nУ ҳолда, А матрица квадрат матрица бўлади.\nКвадрат матрицанинг дитерминанти системанинг асосий дитерминанти дейилади. Агар уни D билан белгиласак\nАгар D¹0 бўлса, А квадрат матрицага тескари А-1 матрица мавжуд бўлади.\n(3) тенгламани чапдан А-1 га кўпайтирсак, қуйидагига эга бўламиз, яъни:\nА-1×А Х=A-1×B A-1×A=E=\nУмумий ечим: Х=A-1×B (4) га тенг бўлади.\n(1) тенгламалар системасини Крамер формуласи ёрдамида ечиш мумкин. Бунда бўлиши шарт. Агар асосий дитерминант бўлса,\n(1) система Крамер формуласи ёрдамида ечимга келади.\n(5) формула Крамер формуласи дейилади.\nмавжудлигини эътиборга олиб, (4) формулани қўйидагича ёзиш мумкин:\nБу тенгликдан ихтиёрий j учун Крамер формуласи ни ҳосил қиламиз. Яъни:\n(1) системани Гаусс усули билан ҳам ечиш мумкин. Гаусс усулининг асосий ғояси номаълумларни белгиланган қоидалар бўйича кетма-кет йўқотиш усулидан иборат. Асосий матрицада элементар алмаштиришлар ёрдамида матрицани диагонал кўринишга келтирганимизда, натижада (1) тенгламалар системасига тенг кучли тенгламалар системаси ҳосил қилинади. Ундан пастдан юқорига қараб номаълумлар кетма-кет топилади.\n(1) тенгламалар системасидан қуйидаги кенгайтирилган матрицани қараймиз.\nБу матрица (1) системанинг коэффициентларидан тузилган кўпайтирилган матрица.\n(1) системада элементар алмаштиришлар бажаришга нисбатан, кенгайтирилган матрицада элементар алмаштиришлар қулайроқ ҳисобланади. Маълумки, матрица ранги унинг сатр ва устунларида мавжуд бўлган чизиқли эркли векторларнинг максимал сонига айтилади.\nКронкер-Копелла теоремаси ёрдамида ҳам (1) кўринишидаги чизиқли тенгламалар системасини ечиш мумкин.\n(1) тенгламалар системаси ечимга эга бўлиши учун, кенгайтирилган матрица ранги билан асосий матрица ранги бир-бирига тенг бўлиши зарур ва етарли. Бунда асосий ва кенгайтирилган матрица ранги системадаги номаълумлар сонига тенг бўлса, у ягона ечимга эга бўлади. Агар асосий ва кенгайтирилган матрица ранги номаълумлар сонидан кичик бўлса, (n-r) та номаълум ва тенгламалар устида белгиланган тартиб бўйича ечимлар топилади. Бунда озод ўзгарувчи ҳосил бўлиб, унга ихтиёрий қийматлар бериб, унга боғлиқ бўлган қолган ўзгарувчилар топилади.\n1. А.И.Мальцев “Основы линейной алгебры” Москвa, 1978 .\n2. А.Г.Курош. “Олий алгебра курси” Тошкент. ўқитувчи.1976.русчадан 10-нашр таржимаси.


АҚШ сенаторлари “Арқадағ”га мактуб йўллади | Qalampir.uz\nАҚШ сенаторлари “Арқадағ”га мактуб йўллади\nОлам\t18 Ноябрь 11:21 14683\nЖорий йилнинг 16 ноябрь куни АҚШ сенаторлари Дик Дурбин, Патрик Лихи ва Шеррод Браун ҳамда Вакиллар палатаси аъзоси Том Малиновски Туркманистон Президенти Гурбангули Бердимуҳамедовга очиқ хат йўллади. Хатда сиёсий маҳбусларни, жумладан,\nжурналист Нургелди Холиқов, шифокор Хурсаной Исматуллаева ва фаол Гулгелди Аннаниёзовни озодликка чиқариш сўралган. Мурожаат матни сенатор Дурбиннинг расмий сайтида эълон қилинган.\n“Сизнинг раҳбарлигингизда Туркманистон ўз иқтисодиётига эътибор қаратиш, шунингдек халқаро ташкилотларга, жумладан, ЖСТга аъзо бўлишга интилмоқда. Бу саъй-ҳаракатлар мамлакатингиздаги инсон ҳуқуқлари билан боғлиқ вазиятга эътибор билан қувватланади”, дейилади баёнотда.\nСенаторлар жорий йилнинг май ойида Туркманистон 16 нафар Иегова гувоҳини қамоқдан озод қилганини, бу билан инсон ҳуқуқлари ва эътиқод эркинлигига ҳурмат кўрсатганини юқори баҳолаган.\n“Умид қиламизки, сиз худди шундай инсонпарварлик ишорасини бир қанча бошқа ҳолатларга нисбатан ҳам, эҳтимол, Бетарафлик куни муносабати билан кўрсатасиз”, деб ёзади сенаторлар.\nМаълумот ўрнида, Гулгелди Аннаниёзов 2008 йилда 11 йилга қамалган. 2019 йил март ойида у қамоқхонадан яшаш шароити жуда оғир бўлган Қорабўғоз қишлоғига 5 йил муддатга ички сургунга ўтказилган. Сенаторларнинг фикрича, Аннаниёзов аллақачон тўлиқ озодликка чиқиши керак бўлган.\nЖурналист Нургелди Холиқовнинг Жаҳон соғлиқни сақлаш ташкилоти делегацияси аъзоларининг суратини тарқатганидан сўнг ҳибсга олиниши Туркманистон аҳолисининг сўз эркинлиги ҳуқуқидан маҳрум бўлганини кўрсатиши мумкин.\nХурсаной Исматуллаева 2017 йилда даволаниш учун таътилга чиққани учун ишдан бўшатилган эди. Шифокорнинг иши Европарламентда тилга олинганининг эртасигаёқ унинг ҳибсга олиниши дунёда Туркманистоннинг салбий имиджини яратмоқда.\n“Биз сиздан аёлни зудлик билан озод қилишингизни сўраймиз”, деган сенаторлар.\nАҚШ маҳбус Бердимуҳамедов\n06 Декабрь 13:01 65292\n06 Декабрь 19:56 39032\n04 Декабрь 11:13 31351\n05 Декабрь 18:58 31323\n04 Декабрь 11:38 30712


Халқаро мақом санъати анжуманининг Матбуот маркази...\n05.09.2018 15:13 0 174\nМаълумки, Ўзбекистон Республикаси Президенти Шавкат Мирзиёевнинг «Ўзбек миллий мақом санъатини янада ривожлантириш чора-тадбирлари тўғрисида»ги қарорига биноан 2018 йилнинг 6-10 сентябрь кунлари ЮНЕСКО шафелигида Қашқадарё вилоятининг Шаҳрисабз шаҳрида Халқаро мақом санъати анжумани ўтказилади.\nШунингдек, мазкур нуфузли тадбир тафсилотларини чет мамлакатлар ва юртимизда кенг ёритиш учун 40 дан ортиқ хорижий ва 100 га яқин маҳаллий оммавий ахборот воситалари вакиллари аккредитациядан ўтказилган. Бу эса мазкур тадбир довруғининг бутун дунёга таралишидан дарак беради.\nМаҳаллий ҳамда чет эллик журналистларнинг фаолият кўрсатишлари, Шаҳрисабз шаҳридаги Оқсарой майдонида бўлиб ўтадиган анжуман ва мазкур анжуман доирасида ўтказиладиган турли тадбирлардан тезкор материаллар тайёрлашлари учун зарур шарт-шароитларни яратиб бериш, уларга анжуман ҳақида маълумотлар, видеоматериалларни тақдим этиш, шунингдек, тадбир ҳақида янгиликларни тезкорлик билан тарқатиб бориш мақсадида Халқаро мақом санъати анжумани Матбуот маркази ташкил этилди.\n5 сентябрь куни Матбуот маркази ўз фаолиятини расман бошлади. Марказда замонавий компьютер, юқори тезликка эга интернет, wi-fi тармоғи ва оммавий ахборот воситалари вакиллари учун зарур барча қулайликлар яратилган.\nАйни пайтда Матбуот марказида «Россия 1» телеканали, Туркиянинг ТРТ телекомпанияси ижодкорлари, бундан ташқари 20 дан ортиқ маҳаллий ОАВ вакиллари иш олиб бормоқда.\nМаълумот учун айтиб ўтиш керакки, журналистларга маълумот олишда қулайлик яратиш мақсадида Анжуманнинг расмий www.maqomforum.uz сайти ишга туширилган. Ушбу сайтдан тадбир ҳақида нафақат энг сўнгги янгилик ва маълумотларни, балки фото ва видеоматериалларни ҳам олиш мумкин.\nАввалроқ, тадбир ташкилотчилари томонидан Халқаро мақом санъати анжуманини хориж ва маҳаллий ОАВда ёритиш бўйича журналистлар ўртасида танлов эълон қилинганлиги ҳақида хабар берган эдик.\nЭнг яхши селфи тасвир – воқеалар ривожини ёритиб бориши учун;\nЭнг яхши фото лавҳалар – Анжуманнинг энг гўзал саҳналари акс этган фототасвирлар учун;\nЭнг яхши видеоролик – танловнинг моҳиятини очиб берувчи видеотасвирлар учун.\nЭслатиб ўтамиз, танлов ғолибларини танлашда материалларнинг сон ва сифатига эътибор қаратилади.\nТанловга материаллар қабул қилиш давом этмоқда.\nМаҳаллий ОАВ ғолибларига пул мукофоти, хориж ОАВ вакилларига эса миллий қадриятларимиз акс этган қимматбаҳо эсдалик совғалар тақдим этилади. Танловда иштирок этиш чекланмаган. (Умумий мукофт жамғармаси 30 миллион сўмни ташкил этади).\nЯна бир нарсани алоҳида қайд этиб ўтиш зарурки, Ўзбекистон Республикаси Маданият вазирлиги, Анжуман ташкилий қўмитаси ҳамда Матбуот маркази томонидан мақом санъати ижрочилари ҳамда ушбу йўналишга қизиқувчилар ўртасида maqomchallenge танлови ўтказилди. Мазкур танлови нафақат тажрибали хонандалар, санъат усталари, балки юртдошларимиз томонидан ҳам катта қизиқиш билан кутиб олинди. Буни Instagram, Facebook каби ижтимоий тармоқлар орқали тарқалган видеороликлардан ҳам кўриш мумкин. Ушбу танлов ғолиблари Маданият вазирлиги томонидан аниқланади ва қимматбаҳо совғалар билан мукофотланади.\nХАЛҚАРО МАҚОМ АНЖУМАНИ матбуот маркази


Дунё моли боланинг кулгусидан азизми? – Davronbek's blog\nPosted on July 5, 2021 July 5, 2021 AuthorDavronbekLeave a comment\nЭнг ёмон кўрганим болаларга қўпол муомала қиладиганлардир. Бола — гул, бегонанинг боласи ҳам — озгина қўполлик ҳам унга зарар етказади.\nКеча қизалоқларим билан соатимни тузатиш учун бир дўкон ичидаги устахонага кирдим. Соатни устага бериб ўша ерда кутиб турдим. Дўконда телевизор, компьютер расталари ҳам бор. Қизларим телевизорнинг жавонига бироз суянган эди сотувчи йигитнинг жаҳли чиқиб, танбеҳ берди: “Ока, қаранг, оёғи тегибди”. Барака топгур, ўзи бу жавонинг чангиб ётибди, ундан кўра артиб қўй. Чанг устига сал оёғи тегса, шилиниб қолмайди-ку!\nҚизларим оёқда туриб, озроқ чарчаган эди, ўша ерда суянчиғи синиб кетган эски кресло турган экан, ҳеч ким йўқлиги учун ўша ерга ўтиргиздим. Бироздан кейин кресло эгаси бўлган йигит келди-да, ёвқараш қилиб: “Иккаловинг ўтирмаларинг, синдирворасанлар”, дея катта қизимни тургизиб юборди. Ўзи курсинг алмисоқдан қолган бўлса, икки қизимнинг оғирлиги сенинг вазнинг ярмича ҳам келмаса, қанақа қилиб синдиради!\nЯхшиям, ишим тез битди, икки йигитнинг қўрслигидан зада бўлиб чиқиб кетдим. Кейин бошқа дўконга кирдик. Қизларим растадаги кийим кийгизиб қўйилган манекен чақалоқларга қизиқиб қолишди-да, “ўйнасак майлими?” дейишди. Мен уларни олиш яхши эмаслигини тушунтириб тургандим, сотувчи қиз келди-да, “бемалол олиб ўйнашаверсин!” деди. Қизлар дўконни бошларига кўтариб, қий-чув қилиб яйрашди. Кийимлар терилган расталарга ҳам чиқишди. Биров эътироз билдирмади. Хурсанд бўлдим.\nБир неча йил олдин Истанбулдаги бир катта кийим дўконига кириб, маҳсулотларни кўриб турсам, бир ҳабаш ота жажжи болакайи билан кирди. Сотувчи йигит “Марҳабо! Хуш келдингиз!” деди-да, болакайнинг бошидан силаб, қўлига қанд-қурс тутқазди. Отасига сув, чой ва қаҳва таклиф қилди. Ҳабаш болакай отаси қўйнидан тушди-да, дўконда ўйнаб кетди. Териб қўйилган маҳсулотлар устига чиқиб, умбалоқ оша бошлади. Отаси тартибга чақирмоқчийди, сотувчи “Қўявер, ўйнайверсин!” деди. Болакай сув сўради, сотувчи бир стаканга сув қўйиб берди. Болажон сувни ичаётиб, стаканни ерга тушириб юборганди, чил-чил синиб кетди. Отаси хижолат чекиб, энди боласини жеркимоқчи эди, сотувчи: “Тўхта!” деди, “Шу биргина бардақ боладан азизми?”\nРасмий мурожаатларда “Хонимлар ва жаноблар, севгили чожуқлар” дея болажонларни ҳам алоҳида эътироф этадиган миллат жуда кам бўлса керак. Туркия масжидларида намоз вақти ҳам қий-чув қилган болаларга ҳеч ким танбеҳ бермайди. Ўзимизда Рамазонда болалар масжидга киришига ҳеч ким эътироз билдирмаса-да, маҳаллий масжидлардан биридаги чоллар “Бўлди боллар кўп тўполон қилиб юборишди. Эртадан 14 ёшдан кичикларни масжидга олиб чиқманглар” дейишганда жаҳлим чиққанди.\nАвваллари ҳар бир маҳалланинг чўнтагига конфет солиб, кўчадаги болакайларга тарқатадиган “ширин дада”лари бўларди. Ҳозир болаларнинг энг севимли “дадаси”га айланган ана шундай болажон кишилар камдек туюлади. Кўча-кўйда ҳам болаларга кам эътибор берамиз. Ҳар қалай менинг болаларим бунақа бегона “ширин дада”ларни кўрмади.\nБу пост билан кимларнидир таққосламоқчи эмасман. Ўрни келгани учун икки тарафдан ҳам мисолларни келтирдим. Болажонлик деярли ҳамма халқларда бор. Болаларни иззат қилиш эса инсоннинг феълидан келиб чиқади.\nҲазрати Пайғамбар соллаллоҳу алайҳи васаллам болаларни жуда яхши кўрар, туяларига миндириб, уларни беҳад севинтирардилар. Уларга салом берардилар. Бир кун Холид ибн Саид исмли саҳоба кичик қизи билан пайғамбаримизни зиёрат қилишга келди. Қиз Ҳабашистонда туғилгани учун Пайғамбаримиз соллаллоҳу алайҳи васаллам унга ҳабаш тилида “Гўзал қиз” деб, ёнларига олганлар, икки курак суяги орасидаги “Пайғамбарлик муҳри”ни ўйнашга рухсат берганлар.\nАбу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам ўз ҳузурларида Ақраъ ибн Ҳобис Таймий ўтирганда Ҳасан ибн Алини ўпдилар. Шунда Ақраъ: «Менинг ўнта болам бор. Улардан бирортасини ўпганим йўқ», – деди. Шунда Расулуллоҳ соллаллоҳу алайҳи васаллам унга назар солдилар-да, сўнг: «Раҳм қилмаганга раҳм қилинмас», — дедилар» (Бухорий ривояти).\n← Previous Previous post: Палтау шаршараси, Обираҳмат ғори\nNext → Next post: Баланд тоғлар бағридаги Сепоя кўлига саёҳат


Дональд Трамп Жонни Деппнинг ҳазилидан хафа бўлди\n00:17 / 24.06.2017\nАҚШ президенти Дональд Трамп Ҳолливуд актёри Жонни Деппнинг ҳазилидан хафа бўлганини айтиб, зўравонликнинг ҳар қандай кўринишини қоралашини таъкидлаган, дея хабар бермоқда ABC News телеканали.\nБуюк Британиянинг Гластонбери мусиқа фестивалида киноактёр Жонни Депп ўзи бош ролни ўйнаган «Ахлоқсиз инсон» фильми намойиши олдидан Америка етакчиси ҳақида ҳазил қилиб, тўпланганларнинг олқишига сабаб бўлган.\n— Бу ерга Трампни таклиф қилиш мумкинмиди, деяпсизларми? Менимча, у одам ёрдамга муҳтож. Ахир у бу ерга келса, бу воқеа матбуотда шов-шув бўлиб кетади ва бу жуда даҳшатли воқеа бўлади. Унда сизларнинг ҳам иштирок этишингизни истайман. Сўнгги марта актёр президентни қачон ўлдирган эди? — деган Жонни Депп.\nҲолливуд актёри «Ишбилармонлик санъати» китобига пародия сифатида суратга олинган 50 дақиқалик «Битим тузиш санъати» комедия жанридаги фильмида АҚШнинг амалдаги президенти ролини ҳам ўйнаган.\nТрамп маъмуриятидагиларнинг хабар беришларича, у зўравонликнинг ҳар қандай кўринишини қоралайди ва Жонни Депп сингари машҳурлар ҳам бунга риоя қилмаётганидан ташвишда.\nАмерика етакчисининг маъмуриятидагилар Жонни Деппнинг ҳамкасблари бундай мазмундаги гап-сўзларга қарши чиқиш қилиб, энди ҳеч қачон зўравонликни қўллаб-қувватламасликларидан умид қилишаётганини билдиришган.\nАҚШ президенти махфий хизмати эса актёрнинг гап сўзларини алоҳида назоратга олиб қўйишганини таъкидлашган.\nТрамп: Путин билан учрашувим НАТО саммитидан кўра яхшироқ бўлди\n«Путиннинг осон ғалабаси»: Америка матбуоти Трампни ер билан яксон қилди


«Истеъмолчига етгунича кўмирнинг сифати уч баробарга пастламоқда» – «Ўзбеккўмир» АЖга сенаторлик сўрови юборилди - UzNews.uz\n«Истеъмолчига етгунича кўмирнинг сифати уч баробарга пастламоқда» – «Ўзбеккўмир» АЖга сенаторлик сўрови юборилди\nМаълум қилинишича, БР-2 маркадаги қаттиқ ёқилғининг 50 фоизи кўмир кукунидан иборат.\n“Ўзбеккўмир” АЖга сенаторлик сўрови юборилди. Бу ҳақдаги тўхтамга сенаторлар ва тегишли мутахассислардан иборат 14 нафар вакил фуқаролардан келиб тушган шикоятлар асосида “Қашқадарё кўмир етказувчи” филиали ва кўмир омборларидаолиб борган ўрганишларидан сўнг келинган.\nОлий Мажлис Сенати ахборот хизмати хабар беришича, “Ўзбеккўмир” АЖ етказиб берилаётган кўмир сифатига ўзига хос стандартлар ўрнатган. Вилоятнинг кўмир омборларига келтирилаётган БР-2 маркадаги қаттиқ ёқилғининг 50 фоизи кўмир кукунидан иборат.\nТез орада сенаторлар томонидан “Ўзбеккўмир” АЖнинг аҳоли ва ижтимоий соҳа муассасаларига сифатли кўмир маҳсулотларини етказиб бериши юзасидан юборилган сўров натижалари бўйича батафсил маълумот берилади.